Studenti Arhitektonskog fakulteta na Medjunarodnom takmicenju u Dubaiju – TwistBOX\nU konkurenciji 20 najprestižnijih fakulteta, studenti iz Srbije pokušaće na najbolji način da prikažu novi pogled na pitanje savremene, održive, zelene gradnje i energetske efikasnosti.\nStudenti će tokom takmičenja morati da izgrade upotrebljivu, funkcionalnu i samodovoljnu kuću u pustinjskom ambijentu, a koja će pored predstavljanja žiriju, biti i demonstracioni paviljon za širu javnost koja će videti primenu novih tehnologija u građevinarstvu.\nPrvi korak je predstavljanje makete solarne kuće u Dubaiju, u oktobru, sa 2000 izlagača iz celog sveta, a zahvaljujući podršci kompanije DHL, maketa će bezbedno stići na željenu lokaciju, navodi se u saopšetnju te kompanije.\n“Projekat je izazovan i zanimljiv, koliko smo mogli upoznali smo se sa zemljom, narodom, klimom. Posle predstavljanja makete, sledi sklapanje kuće u Beogradu, verujemo da ćemo imati priliku da je prikažemo građanima, pa onda rasklapanje i odlazak na takmičenje”, kaže Nataša Ćuković Ignjatović, rukovodilac projekta i docent na Arhitektonskom fakultetu.\nPrenos i makete, a pogotovo kuće je zahtevan i komplikovan proces a u tome će im pomoći DHL, koji će obezbediti komplikovan transport.\n“I sam plasman u finale je sjajan uspeh, mnogo nam znači što ćemo se boriti protiv najprestižnijih fakulteta iz Bordoa, Ajndhovena, Napulja“, kaže Nataša Ćuković Ignjatović.\nSolarna pustinjska kuća ima oko 80 kvadrata, predviđena je za stanovanje tri generacije ili šest osoba.\nVeliki doprinos kompletnom timu sa Arhitektonskog fakulteta pružili su i profesori i diplomci sa Elektrotehničkog, Mašinsakog, Šumarskog i FON-a.


Instagram zvezda kreira sopstvenu jahtu - Lux Life luksuzni portal\nNakon nekoliko godina predstavljanja nekih od najluksuznijih i najglamuroznijih plovila, influenser u svetu superjahti, Dedis Suka, poznatiji kao The Yacht Mogul, odlučio je da ih dizajnira…\nInstagram zvezda kreiraće neverovatnu luksuznu superjahtu dugačku devedeset metara u saradnji sa brendom Bhushan Powar Design Studio, a njen izgled je taman toliko nestvaran, koliko možemo zamisliti. Koncept broda, nazvanog Mogul, dobio je ime po ultra popularnom instagram nalogu poznatog influensera, osnovanom 2018. godine i nedavno proglašenom za broj jedan u rangu profila vezanih za superjahte ove platforme, koji poseduje neverovatnih 346.000 pratilaca.\nNorveška zvezda izjavila je kako sledeći logičan korak predstavlja dizajniranje njegovog ličnog luksuznog plovila i potvrđivanje njegove velike ljubavi prema ovoj vrsti brodova njihovom izgradnjom. “Moja vizija superjahte zasniva se na izvornom značenju reči mogul i nastoji da ostvari uticaj na jednog veoma bogatog budućeg vlasnika koji želi da sebi stvori nešto izuzetno posebno na pučini.”\nUnikatan osećaj je, bez ikakve sumnje, jedan od najboljih aduta vezan za Mogul superjahtu, koja pored najmodernijih tehnologija i poslednje reči nautičkog zanatstva poseduje i apartman sa panoramskim pogledom omogućenim putem panoramskih prozora od poda do plafona. “Budući vlasnik jahte može sebi priuštiti pogled od 180 stepeni i uživati u njenoj plovidbi otvorenim morem. Ko to ne bi poželeo?” – dodao je Suka.\nLični apartman takođe nudi i pristup “touch-and-go” heliodromu, omogućujući let u svakom momentu, zajedno sa posebnom privatnom palubom na kojoj se nalazi vlasnikov lični đakuzi. Kao što možemo i očekivati, Mogul je prepun neverovatnih karakteristika i izgleda potpuno zadivljujuće, među njima su beskrajni bazen od osam metara, prostrani beach club na zadnjem donjem delu, terasa za sunčanje sa još jednom đakuzi kadom i obilje spoljnih površia namenjenih svim mogućim vrstama uživanja.\nLuksuzna jahta dolazi sa dve velike garaže na svakoj strani, zadužene za lakše odlaganje glisera, čamaca, izgračaka za vodu ili bilo koje druge opreme. Kada je reč o performansama, oštre, spotske linije novog broda pomažu mu da lakše seče vodu, ali nešto više detalja o samoj snazi agregata za sada nije poznato, što znači da će ona biti određena od strane budućeg vlasnika.


Flydubai planira čak sedam letova od Dubaija do Beograda u tri dana - Aviatica\nFlydubai planira čak sedam letova od Dubaija do Beograda u tri dana\nJedan putnički i šest kargo letova obaviće avio-kompanija Flydubai između Dubaija i Beograda narednog vikenda.\nKako Aviatica saznaje, čak sedam aviona aviokompanije Flydubai (FZ) će sleteti u Beograd narednog vikenda, između petka 8. maja i nedelje 10. maja.\nPrvobitno je bilo planirano da se svi letovi obave istog dana, u petak, ali je iz operativnih razloga odlučeno da se 8. i 9. maja obave po tri leta, a 10. maja još jedan.\nKako saznajemo jedan let u petak će biti putnički i tim letom će jedan broj državljana Srbije biti vraćen u domovinu. Oni se sada nalaze ili u Ujedinjenim Arapskim Emiratima ili na drugim destinacijama odakle treba da budu prebačeni u Dubai, kako bi svi zajedno bili vraćeni u Srbiju.\nSvi ostali letovi su specijalni kargo letovi, kojima će u Srbiju biti transportovana medicinska oprema (većinom maske) iz Kine.\nSvi letovi će se obaviti putničkim avionima Boeing 737-800, s tim što će na kargo letovima biti korišćena samo kargo sekcija aviona.\nBeogradDubaiflydubaikargoKinamedicinska opremarepatrijacijaspecijalni letovi


Bastać: Nikada neću platiti Vesićeve kazne - Beograd - Dnevni list Danas\nPočetna » Beograd » Bastać: Nikada neću platiti Vesićeve kazne\nMožeš da pretiš, možeš i da nas tužiš, možeš i da hapsiš, ali nikada nećemo odustati od borbe za Beograd po meri građana koji u njemu žive, poručio je danas u saopštenju predsednik opštine Stari grad Marko Bastać zameniku gradonačelnika Beograda Goranu Vesiću.\n1Piše: Fonet 10. aprila 2019. 17.55 Izmenjeno: 14. aprila 2019. 04.04\nPrema Bastaćevom stavu, Vesić „i dalje ignoriše zahteve građana i mišljenje struke i nastavlja da divlja po Beogradu“.\n„Usuđuje se da ljude koji potpisuju peticije naziva idiotima, jer ne razume zašto bi nekom smetala gondola i pešačka zona za koju se ne zna gde počinje, a gde završava“, ukazao je Bastać. Izdaje „besmislena saopštenja kojima mene i Branka Miljuša, na osnovu dokumenta izvođača radova, zadužuje za stotine hiljada dinara“, jer smo zaustavili radove na Trgu Republike, ocenio je Bastać.\n„Pošto već nedeljama preti krivičnim prijavama, na koje se ne obaziremo“, naglasio je predsednik opštine Stari grad, „ovo je novi vid pritiska“. Kako je objasnio Bastać, taj pritisak je usmeren „na sve nas koji smo odlučni da raznovrsnim akcijama građanske neposlusnošti zaustavimo radove dok se ne okonča referendum na kome građani treba da se izjasne da li podržavaju urbanistički haos“. Na kraju saopštenja Bastać ukazuje da nikada neće platiti kazne koje Vesić „određuje sa svojim izvođačima, uz terciranje sumnjivih podizvođača“.\ngoran vesic, marko bastacBeograd\nVesić: Beograd dobija novih osam uređenih skverova\n25. aprila 2019. u 16.05\nBeeme ističe i sadašnja vlast mora brzo da radi i još brže da se – ugradi.


ajurveda - Antistres Vodič\nVreme: 12 maj, od 12 do 20 h Mesto: hotel “Zepter”, Terazije 10 Čovek je oduvek težio da bogatu riznicu prirode iskoristi na najbolji mogući način, praveći razne lekove, meleme, čajeve i preparate. U drvenim vremenima ljudi su usmeravali sve svoje snage kako bi razumeli prirodu, ljudski karakter, dušu. Ostvarivali su kontakt sa energijama biljaka i upotrebljavaliih kao pomoć za ... Opširnije »\nVreme: 21-22.04.2018. Mesto: Beograd, Hotel “Moskva” Treći međunarodni simpozijum o medicini duh/telo u ajurvedi „Aromaterapija & ajurveda: ŽIVOT U SVETU MIRISA” je jedinstvena prilika da se upoznate sa čudesnim svetom aromaterapije i ajurvede. Gosti predavači su ugledni aromaterapeuti iz sveta i regiona: dr Malte Hozzel (Nemačka), osnivač brenda „Oshadhi“ , dr Charlotte Bech (Danska), jedan od najiskusnijih lekara Mahariši Ajurvede u Evropi, kao ... Opširnije »\nŠta mogu da nam pruže joga i ajurveda u današnjem načinu života? I kako sa njima možemo da za kratko vreme neutralizujemo stres? O tome priča naš sagovornik, Jadranko Miklec, međunarodno priznati ekspert za jogu i ajurvedu… Opširnije »


ponedeljak, 26 novembar 2012 09:14\nIako je zima na pragu, povoljni vremenski uslovi omogućili su građevincima ĐERDAP USLUGE obavljanje većeg broja značajnih poslova. Na objektu bivšeg Hubera, sada Termovent Komerca, završeno je uređenje spoljne fasade a u toku su radovi na postavljanju ograde kao i unutrašnjoj rekonstrukciji proizvodne hale.\nUređenje parka kod Borova\nponedeljak, 22 oktobar 2012 10:47\nU okviru uređenja leve strane Obilićeve ulice, radnici građevinske operative ĐERDAP USLUGE, počeli su rekonstrukciju parkinga i zelene površine ispred prodavnice „Borovo“. Rok za završetak radova iznosi dva meseca, a vrednost poslova 2 800 000 dinara. Investitor je Direkcija za planiranje i izgradnju Kladovo.\nUređenje Termovent Komerca\nčetvrtak, 11 oktobar 2012 10:34\nNastavljajući uspešnu građevinsku sezonu, radnici ĐERDAP USLUGE počeli su uređenje nekadašnjeg pogona Huber sada TERMOVENT KOMERC . Ugovorom je predviđeno postavljanje izolacije i spoljne fasade, izgradnja kanalizacione mreže i ograde oko objekta.\nZavršena rekonstrukcija škole na Golom Brdu\nsreda, 26 septembar 2012 08:17\nZahvaljujući angažovanju radnika građevinske operative ĐERDAP USLUGE , uspešno je završena rekonstrukcija Osnovne škole na Golom Brdu. Ugovorenim poslovima izvršena je zamena : krovne konstrukcije, dela stolarije, dela unutrašnjeg enterijera kao i spoljne fasade. Zgrada koja je prestala da se koristi pre dvadesetak godina zbog nedostatka učenika i koja je bila u fazi propadanja, nakon uređenja moći će opet da primi učenike.


Dodik popustio: Sjednica Predsjedništva BiH pod državnom zastavom – Dijalog\nDodikov uslov za održavanje sjednice bilo je isticanje zastave bosanskohercegovačkog entiteta RS ili uklanjanje jedne zastave Bosne i Hercegovine iz sale. Naime, Dodik smatra kako dvije zastave BiH predstavljaju zastave države BiH i entiteta Federacije BiH.\nJoš uvijek nije poznato na osnovu kojih činjenica je Dodik došao do takvog zaključka, jer se veći broj državnih zastava ističe zbog dekoracije, a ne zbog reprezentativnosti entiteta FBiH u Predsjedništvu BiH. Prilikom brojnih sastanaka i konferencija članova Predsjedništva BiH u sali je znalo biti istaknuto i po pet državnih zastava.\nPredsjedavajući Predsjedništva BiH čak je prijetio i da će sjednicu održati putem videolinka iz administrativnog centra Vlade RS-a u Lukavici, što su u startu odbili Džaferović i Komšić.\nPrema svim procjenama, na dnevnom redu neće se naći smjene ambasadora koje je imenovao bivši član Predsjedništva BiH Mladen Ivanić. Dodik je ranije najavio da će zatražiti smjenu 16 bh. ambasadora iz reda srpskog naroda, a između ostalog i ambasadora BiH u Japanu, Bugarskoj, Izraelu, Češkoj Republici, Sloveniji, Srbiji, Crnoj Gori, Makedoniji i OSCE-u.


Nemački ministar Sigmar Gabriel: Srbija mora će da prihvatiti nezavisnost Kosova! – Balkanekspresrb.rs\nSrbija mora će da prihvatiti nezavisnost Kosova, njene bivše pokrajine, kako bi se pridružila Evropskoj uniji, rekao je u Prištini nemački ministar spoljnih poslova Sigmar Gabriel.\n“Ako Srbija želi da napreduje prema Europskoj uniji, izgradnja vladavine prava je glavni uslov, ali naravno isto tako i prihvaćanje nezavisnostzi Kosova”, rekao je Gabriel na konferenciji za novinare s kosovskim premijerom Ramušom Haradinajem. “To je centralni uslov na putu prema Evropi”.\nGabriel je rekao kako je istu poruku dao i srpskim vlastima u Beogradu u srijedu. Srbija hoće da se pridruži EU-u do 2025., datum koji je postavio Brisel i koji treba da uključi u svoje okvire sve zapadno balkanske zemlje.\nGabriel je rekao i da će Nemačka da pomogne Kosovo da priznaju pet zemalja članica EU-a koje to još nisu učinile, Španija, Rumunija, Kipar, Grčka i Slovačka.\n– Omogućavanje članstva u Evropskoj uniji je konačni cilj. Jedan od uslova za to je da se uvere pet zemalja Evropske unije koje ne priznaju Kosovo da takvo priznanje ima smisla jer Kosovo više nikad neće biti deo Srbije. Članstvo u Evropskoj uniji je dobro za sve”, rekao je on.\nPodsetimo da je Nemačka, jedna od prvih zemalja koje su priznale nezavisnost Kosova zajedno sa Sjedinjenim Državama, Francuskom i Velikom Britanijom. Ona je i jedan od najvećih investitora na Kosovu. (Agencije)♦\nRecepti: Namaz od šampinjona


Kakanj ukinuo stanje prirodne nesreće, đaci u Nemili ponovo u školskim klupama | TV1\nFoto: FENA/Vehid Begunić/\nNakon što su se još u utorak na nastavu vratili osnovci u Maglaju, Dobrinji kod Visokog, te selu Gnjuse kod Zenice, koji su pauzirali samo jedan dan, od danas su na nastavi i đaci, te nastavnici Osnovne škole “Ćamil Sijarić“ u Nemili kod Zenice.\n“Općina Kaknja jučer je proglasila prestanak stanja prirodne nesreće, koji su proglasili u nedjelju, 3. februara. Stanje prirodne nesreće još nije ukinuto u Gradu Zenici, gdje je i bilo najviše problema zbog poplava, ali i najviše štete”, kazao je Feni direktor Kantonalne uprave civilne zaštite Zeničko-dobojskog kantona Džavid Aličić.\n“Svi su putevi odblokirani, a sada intenzivno radimo na regulaciji korita rijeka i potoka. Građani koji su pretrpjeli štetu, to će moći prijaviti na posebnom obrascu”, kaže Aličić, napominjući da je Kakanj obećao podršku oštećenim domaćinstvima u iznosu od po 1.000 KM.\nPrethodni članakPetogodišnja djevočica izvučena ispod ruševina zgrade u Istanbulu: Broj poginulih porastao na tri\nNaredni članakU školi sjekirom udario domara: Ispitan zbog ubistva u pokušaju


Počela akcija „Humanitarna reciklaža” - Portal Moj Bečej - Bečejske opštine iz ugla građana!\nCrvene kante za plastične čepove za sada na četiri lokacije u Bečeju\nU Mesnoj zajednici u Novom selu\nBečejsko udruženje mladih, u saradnji sa inicijativom Humani ljudi Bečeja i uz podršku „Potisja“ Bečej pokrenuli su akciju „Humanitarna reciklaža” koja će trajati tokom cele godine.\n-Pozivamo sugrađane da se uključie u akciju prikupljanja plastičnih čepova u humanitarne svrhe, pošto ćemo novac od njihove reciklaže usmeriti za potrebe dece iz siromašnih porodica, navode organizatori.\nZa sada su crvene kante postavljene u holu Gradskog pozorišta i Sportskog centra, kao i u Trećoj mesnoj zajednici u Novom selu u koje sugrađani mogu da odlažu plastične čepove.\n-Želimo da se zahvalimo i školi „Zdravko Gložanski” koja se uključila u našu akciju, a ukoliko bude potrebe, BUM će u narednim nedeljama postaviti još kontejnera za prikupljanje čepova, kažu iz Bečejskog udruženja mladih i dodaju da je ideja da se u akciju uključe i ostala naseljena mesta.\nU sportskom centru se crvena kanta za čepove nalazi u holu, a radno vreme je od 5.30 do 23 sata. Vrata hola u pozorištu su otvorena od 8 do 23 sata, dok će kanta na ulazu u mesnu zajednicu u Novom selu biti postavljena od 8 do 14 sati svakog radnog dana.


Novi izveštaj EK s kritikama samo objavljen na sajtu Ministarstva, reakcija nema – Centar za razvoj lokalnih medija\nNovi izveštaj EK s kritikama samo objavljen na sajtu Ministarstva, reakcija nema\nJoš jedan izveštaj Evropske komisije, i još kritika u vezi sa stanjem u medijima. Brisel brine zbog napada na novinare i uticaja na medije, ali zvaničnog odgovora iz Beograda nema.\nIako je neformalni dokument o vladavini prava i stanju o medijima iz Brisela poslat još 6. decembra, niko iz Vlade se dve nedelje nije oglasio o njegovom sadržaju. Jedino što su uradili je da su ga objavili na sajtu ministarstva za evropske integracije, ali su i to uradili tek ove nedelje. A u dokumentu – kritike i zabrinutost iz Brisela.\n„Slučajevi pretnji, zastrašivanja i nasilja nad novinarima i dalje su razlog za zabrinutost, naročito na lokalnom nivou. Politički i ekonomski uticaj na medije i dalje je razlog za zabrinutost“, navodi se.\nAmbasador EU u Srbiji Sem Fabrici ističe da su problemi u oblasti medija poznati od ranije. Zbog toga, kaže, ima velika očekivanja od Medijske strategije.\n„Očekujem dobar rad po ovom pitanju jer su svi problemi identifikovani: bezbednost novinara, uređivačka politika, reklamni prostor, uloga REM-a. Sada smo u fazi da čekamo da se strartegija usvoji, ali ono što je najvažnije je primena te strategije“, rekao je Fabrici.\nPrimena je nešto što obećavaju predstavnici vlasti, ne samo domaćoj, već i međunarodnoj javnosti.\n„Kad god razgovaramo sa srpskim zvaničnicima dobijamo informacije da se radi na strategiji. Iz kojih razloga nije donesena, šta je sa REM… to je teško reći. Imamo obećanja da će to biti napravljeno do izbora“, kaže odlazeći ambasador Hrvatske u Srbiji Gordan Bakota.\nA upravo REM se našao i na tapetu izveštaja iz Brisela.\n„Još uvek je potrebno ojačati nezavisnost REM-a kako bi bio u mogućnosti da zaštiti medijski pluralizam, a naročito dozvoliti mu da obavlja poslove reagujući na programske promene koje narušavaju informativni sadržaj i programsku šemu, kako je navedeno u frekvencijskim dozvolama, i dajući mu ovlašćenje da propisuje odgovarajuće novčane kazne“, navodi se u izveštaju.\nAnalitičari ocenjuju da je zbog ovakvog izveštaja iz Brisela potpuno jasno zašto je Srbija otvorila samo jedno poglavlje u pregovorima sa EU, kao i da ne čudi zbog čega su evroparlamentarci morali da posreduju u dijalogu o izbornim uslovima.\n„Sve što je dogovoreno u narednom periodu mora biti dokazano da je primenjivo. Ove poslednje informacije o mogućnosti izbora novih članova REM-a ne ulivaju poverenje, ali niko u Srbiji nema luksuz da zatvori vrata bilo kakvom dijalogu“, kaže Srđan Majstorović iz Centra za evropske politike.\nO tome koliko su vrata zaista otvorena ponovo će proveriti evroposlanici, krajem januara ili početkom februara. Do tada treba ispraviti i mnogobrojne kritike, između ostalih i one koje se odnose na transparentnost političkih aktivnosti, neprimeren politički uticaj na pravosuđe, i to što zvaničnici javno komentarišu istrage i sudske procese.\nAUTOR: DUŠAN MLADJENOVIĆ


Priznavanje granica poželjno za ulazak u EU – Nadlanu.com\nPriznavanje granica poželjno za ulazak u EU\nObjavljeno 23. juna 2011. / 14:32:20\nZamenik nemačkog ministra odbrane Kristijan Šmit izjavio je u četvrtak u Beogradu da je po međunarodnom pravu poželjno priznavanje granica susednih zemalja, ali da to nije uslov za ulazak u Evropsku uniju.\n„Poželjno je da se, što se tiče međunarodnog prava, priznaju granice susednih zemalja, ali to svakako nije uslov za ulazak u EU. Dalji koraci ne zavise od toga šta će biti za 10-15 godina. Sada se bavimo konkretnim stvarima“, rekao je Šmit novinarima.\nNa pitanje da li će Srbija bez rešenog pitanja granica i bez priznavanja Kosova postati članica EU, Šmit je na konferenciji za novinare u ambasadi Nemačke u Beogradu rekao da granice treba da budu regulisane i da se do njihove promene ne može doći nasiljem.\n„Kada se pragmatično prihvati realnost, onda se Srbija može dobro razvijati u EU, u okviru koji je dat“, istakao je Šmit, navodeći da je i Nemačka tokom prošlog veka naučila da prihvati realnost.\nSrpska kinematografija produkciono bogata


BiH povećala uvoz, izvoz i trgovinski deficit\nNedjelja, 04 Juni 2017 17:10\nU prvom kvartalu 2017. u odnosu na isti period prethodne godine u Bosni i Hercegovini je zabilježen rast izvoza, uvoza i deficita, a pokrivenost uvoza izvozom iznosila je 62,60 odsto.\nPrema podacima iznesenim u Analizi spoljnotrgovinske razmjene Bosne i Hercegovine za period od januara do marta 2017. godine, koju je sačinilo Ministarstvo spoljne trgovine i ekonomskih odnosa BiH, ukupna robna razmjena BiH u tom periodu iznosila je 6,46 milijardi KM, što je za 816,85 miliona KM ili 14,46 odsto više u odnosu na robnu razmjenu ostvarenu u istom periodu 2016. godine.\nU posmatranom periodu uvezeno je robe u vrijednosti 3,98 milijardi KM, što je za 12,71 odsto više u odnosu na isti period 2016. godine.\nlstovremeno, ukupan izvoz iznosio je 2,49 milijardi KM i bilježi rast za 17,39 posto. Trgovinski deficit u prvom kvartalu 2017. iznosio je 1,49 milijardi KM, što je za 5,65 posto više u odnosu na prethodnu godinu.\nEvropska unija je i dalje glavni spoljnostrgovinski partner, tako da u ukupnom obimu robne razmjene EU učestvuje sa 66,12 odsto, slijede zemlje potpisnice Sporazuma CEFTA 2006. s 13,45 odsto, dok ostale zemlje učestvuju s 20,42 odsto.\nlzvoz u EU ostvaruje učešće od 73,01 odsto u ukupnom BiH izvozu, a uvoz iz zemalja EU učestvuje sa 61,81 posto u ukupnom BiH uvozu. U prvom kvartalu 2017. godini u odnosu na isti period prethodne godine zabilježen je rast izvoza u EU za 13,41 odsto, rast uvoza iz EU za 12,76 posto, te rast trgovinskog deficita od 10,97 posto.\nPosmatrano po zemljama porijekla uvoza, u BiH je u prvom kvartalu 2017. godinenajviše je uvoženo iz:\nNjemačke (11,86 odsto), Italije (11,13 ), Srbije (10,97), Hrvatske (10,05), Kine (6,91), Slovenije (5,34), Turske (3,94 ), Austrije (3,73 ), SAD-a (3,49 ) i iz Rusije (3,35 odsto).\nUvoz iz ovih zemalja u navedenom periodu učestvuje sa 70,78 odsto u ukupnom BiH uvozu.\nViše iz kategorije: « Debakl pravosuđa u procesuiranju ratnih zločina u BiH Zbog PDV-a zaustavljena izgradnja stanova za izbjegla lica »


Dečja nedelja u Predškolskoj ustanovi "Đulići" (FOTO)\nDečja nedelja u Predškolskoj ustanovi „Đulići“ (FOTO)\nMališani PU „Đulići“ uz pomoć vaspitača i roditelja i ove godine tradicionalno obeležavaju Dečju nedelju. Program su započeli sloganom „Da pravo svako – dete uživa lako“ u ponedeljak, 7. oktobra razgovorom o aktivnostima koje će biti organizovane tokom Dečje nedelje od 7. do 13. oktobra.\nPored dečijih iskaza, grupnih slagalica, ocrtavanja dečjih ruku, pripremne grupe vrtića „Zdravac“ uz prisustvo roditelja, stručnih saradnika psihologa i pedagoga, učestvovali su u Tribini „Dečja prava“.\nU utorak, 8. oktobra mališani su izradili Sunce od kartona sa osobinama deteta, a organizovana je i likovna kolonija u autentičnom prostoru, u dvorištu ili u okruženju vrtića.\nNarednog dana, tema je bila „Mali i veliki vežbamo mi, da budemo zdravi svi“. Razgovaralo se o zdravlju i sportu, izrađivali transparenti sa sloganom teme dana, vežbalo se i organizovan je sportski poligon.\nNakon toga, u Sportskoj hali na Kraljevici, u organizaciji Sportskog saveza Zaječar, deca su imala učešća na „Malom sajmu sporta“.\nZa četvrtak, 10. oktobar, najavljena je tema dana „Dok uz muziku igra svako – uživa lako“, a biće organizovana i interakcija između vrtića uz učešće saradnika za muzičko Bojana Ćirića, kao i interakcija sa osnovnim školama.\nU petak, 11. oktobra „Sva prava koje dete ima pokazuje svima“, tema je o kojoj će se razgovarati, a biće organizovan i izlazak i promocija lokalne zajednice. Promovisaće se dečja prava izradom bedževa i crtanjem kredama u boji.\ndeca dečja nedelja dečja prava PU "Đulići"


U svetu se u ponedjeljak obeležava Međunarodni dan slobode štampe. Svetski dan slobode medija ustanovljen je 3. maja 1991. usvajanjem deklaracije konferenciji Ujedinjenih nacija.\nTom deklaracijom, cenzura je proglašena za grubo kršenje ljudskih prava, a vlade svih zemalja pozvane su da obezbede poštovanje ustavnih garancija za slobodu medija.\nUoči Svetskog dana slobode medija američka nevladina organizacija Freedom House (FH) ocenila je da je sloboda štampe u svetu u protekloj godini zabeležila pad i to u gotovo svim regionima sveta.\nNa Dan slobode medija Nezavisno udruženje novinara Srbije i Granski sindikat medija “Nezavisnost” pozvali su sve novinare na odbranu profesije i solidarnost u borbi za bolji materijalni položaj medija i novinara. Od vlasti su zatražili da odgovori zašto su ubistva i napadi na novinare nekažnjivi. Medijska udruženja pozvala su na minute gromoglasne tišine u “pet do dvanaest”, da time pokažu da neće odustati od borbe za profesiju, za medije i svakog novinara. Više u tekstu Branke Trivić Novinari u Srbiji neće odustati od borbe za profesiju\nU poslednjem godišnjem izveštaju Freedom House-a, Bosna i Hercegovina je u pogledu slobode medija poslednja na lestvici zemalja u regiji i označena je kao "delimično slobodna zemlja" zauzimajući 97. mjesto. U udruženjima novinara smatraju kako su upravo politički i ekonomski pritisci razlog za takvu ocenu. Pročitajte detalje u prilogu Dženane Karabegović BiH po medijskim slobodama kaska za regionom.\nKosovo je u izveštaju FH-a na 53. mestu. Ocenjeno je da su mediji delimično slobodni. Ovo je prvi put da ova priznata međunarodna organizacija Kosovo tretira kao nezavisnu državu. Pored pretnji i ucena sa kojima se novinari na Kosovu suočavaju tokom rada, marketing se poslednjih godina vidi kao moderan način kontrole medija. Više o problemima kosovskih medija pročitajte u tekstu Gezima Baxhakua Problemi medija na Kosovu: od egzistencije do uređivačke nezavisnosti.\nPovodom Svetskog dana slobode medija Sindikat novinara Hrvatske najavio je za jesen generalni štrajk, ako se ne potpiše kolektivni ugovor, i ako se ne prestane sa otkazima i smanjivanjem plata. Sindikat poziva na osnivanje sindikalnih ogranaka u svim medijima, jer – kazali su – poslodavci su izvrsno organizovani i međusobno dobro sarađuju. Detaljnije informacije pročitajte u prilogu Enisa Zebića Sindikat novinara Hrvatske najavljuje generalni štrajk.\nKoliko su crnogorska glasila profesionalna, rade li u korist opšteg dobra ili zadovoljavaju političke i druge interese, te u kojoj meri su mediji odraz društva u kojima deluju? Odgovore na ova pitanja pronaći ćete u tekstu Dimitrija Jovićevića Mediji u Crnoj Gori 'pod šapom' vlasnika.


NOVOSAĐANI - ŠAMPIONI SVETA U BASKETU 3 NA 3! ~\nNovosađani Dušan Domović Bulut, Đorđe Majstorović, Marko Ždero i Marko Savić ,koji su predstavljali reprezentaciju Srbije, osvojili su zlatnu medalju na Svetskom prvenstvu u basketu “tri na tri” u kineskom Gvangžuu! Orlovi su u finalu savladali Sjedinjene Američke Države sa 21:16.\nSrpski tim bio je sjajan i nadigrao je Amerikance. Orlovi su sve vreme igrali veoma hrabro i posle zaostatka (10:12) preuzeli su meč u svoje ruke: najpre su stigli prednost Amerikanaca, da bi tačku na meč i na veliku pobedu stavio najbolji basketaš planete Dušan Domović-Bulut tri minuta pre kraja.\nEkipa Srbije je do šampionske titule ostvarila sve pobede: u polufinalu savladala Španiju rezultatom 17:13. Prethodno je u četvrtfinalu bila bolja od Holandije rezultatom 22:10, dok je u grupnoj fazi Svetskog prvenstva ostvarila četiri pobede. Savladala je Italiju (16:13), Novi Zeland (20:17), Katar (21:16) i Rusiju (21:14).\nOvo je bilo treće uzastopno finale Svetskog prvenstva srpskih basketaša (inače članovi članovi tima Al Vahda iz Novog Sada). Da podsetimo (o čemu su “Štajerske” pisale): Novosađani su najpre šampionsku titulu osvojili 2012. godine u Atini , a pre dve godine u Moskvi bili su vicešampioni.\nDomović – Bulut u akciji\n“Iznenađenje, iznenađenje, vratili su se kraljevi!”, poručio je kapiten Domović-Bulut posle pobede nad SAD.\nInače, bronzanu medalju osvojila je Slovenija pobedom nad Španijom 17:16, dok su nove šampionke Čehinje, koje su dobile Ukrajinu 21:11 u ženskom finalu i okončale četvorogodišnju dominaciju SAD.\nGradonačelnik Novog Sada Miloš Vučević čestitao je sugrađanima, članovima reprezentacije Srbije u basketu ”3 na 3” osvajanje Svetskog prvenstva u Gvandžou:\n– Čestitam ekipi Srbije što je po drugi put odbranila boje svoje države na najbolji mogući način. Novi Sad je ponosan na svoje sportiste koji dokazuju da je moguće ostvariti snove. Oni su pravi primer za mlade generacije jer promovišu najbolje vrednosti – rekao je gradonačelnik Miloš Vučević.\nKolegama novinarima u Novom Sadu je posebno drag ovaj sportski uspeh jer je Dušan Domović Bulut, kapiten ekipe, novinrasko sportsko čedo jer je sin predsednika Društva novinara Vojvodine Mladena Buluta i njegove supruge Zlate.


Sa javne rasprave o budžetu (Foto Radio Kontakt Plus)\nBudžetom je za kapitalne investicije, odnosno javnu infrastrukturu, predviđeno 623.929 evra.\nZa sektor primarnog zdravstva izdvojeno je 374.222 evra, za sekundarno zdravstvo 425.067 evra, a za srednje obrazovanje svega 34.118 evra.\nŠefica opštinske administracije Adrijana Hodžić ukazala je da je budžetom za ovu godinu za sektor obrazovanja bilo opredeljeno gotovo pola miliona evra, a da je iznos za narednu godinu znatno smanjen, te će lokalna samouprava moći da pomogne samo srednjim školama.\nNa današnjoj javnoj raspravi o budžetu za narednu godinu, neki od predloga građana bili su rekonstrukcija Trga braće Milić i sportskih terena kod Srednje tehničke škole “Mihailo Petrović Alas”, kao i otvaranje novih javnih garaža.\nAdrijana Hodžić je rekla da će projekti renoviranja Trga braće Milić i fontane na ovom mestu biti realizovani, jedan će biti finansiran kroz Privremeni opštinski organ, a za drugi su već obezbeđena sredstva od strane MALS-a.\nOna je zahvalila na svim danas iznetim predlozima, posebno u vezi sportskih terena, uz molbu da oni za sledeću javnu raspravu budu konkretizovani.\n“Opština Mitrovica ima talentovane sportiste koji nemju gde da vežbaju te svoje talente i neophodno je da ulažemo u sport, jer je ovo grad koji ima tu tradiciju. Preko 2 hiljade je registrovanih sportista, kojima moramo obezbediti adekvatne uslove za rad. I o tome mislite, nije dovoljno samo reći – trebaju nam sportski tereni, razmislite gde bismo mogli da postavimo recimo tu teretanu otvorenog tipa. Jednu lokaciju koju smo mi identifikovali duž reke Ibar, tu smo imali problema sa zaštitom životne sredine, sa nekim podacima, tako da razmislite i vi gde mzozemo da lociramo sve te projekte koje predlažete”, kazala je Hodžić.\nV.d. gradonačelnika Severne Mitrovice Aleksandar Spirić rekao je da će predlog za rekonstrukciju sportskih terena biti uvršten u listu projekata koji će se realizovati.\n“Radiće se na rekonstrukciji ne samo sportskih terena, već, kao što je više puta naglasila Adrijana Hodžić, dečji parkovi moraju da dobiju novi sjaj u narednom periodu. Za to ćemo se potruditi da, pored budžeta, tražimo podršku i od donatora”, rekao je Spirić.\nKada su u pitanju javne garaže, Adrijana Hodžić je obavestila prisutne da je opština izradila dva nova projekta na dve lokacije u centru grada, ali je bilo problema sa obezbeđivanjem sredstava.\n“Mislim da se aktivno radi na centralnom nivou da se obezbede ta sredstva i kada budu obezbeđena, javnost će biti obaveštena kada ćemo početi sa implementacijom. Detaljni projekti su spremni i zaista će uticati na bolju organizaciju grada. Samo budite strpljivi rešićemo taj problem, ubeđena sam”, istakla je Hodžić.\nO budžetu za 2021. godinu biće organizovana još jedna javna rasprava.\nSvi predlozi će potom biti pretočeni u izveštaj koji će biti prezentovan odbornicima SO Severna Mitrovica, koji usvajaju konačni predlog budžeta.\n24.09.2020 Objavljena optužnica protiv Saljiha Mustafe (185)


ODRŽANA OBUKA NASTAVNIKA KOJI ĆE REALIZOVATI MODULARIZOVANE OBRAZOVNE PROGRAME GASTRONOM, KUVAR, RESTORATER, KONOBAR, PRODAVAČ I FRIZER\nDatum objave: 10.09.2019 14:10 | Autor: Jelena Knežević\nU okviru reforme srednjeg stručnog obrazovanja, Centar za stručno obrazovanje je 04.09.2019. godine, u svojim prostorijama u Podgorici, organizovao obuku nastavnika koji će od školske 2019/2020. godine, realizovati modularizovane obrazovne programe Gastronom, Kuvar, Restorater, Konobar, Prodavač i Frizer.\nObuci je prisustvovalo 18 nastavnika iz JU Srednja mješovita škola „Bratstvo-Jedinstvo“ Ulcinj, JU Srednja mješovita škola „25. Maj“ Tuzi, JU Srednja stručna škola Pljevlja, JU Škola za srednje i više stručno obrazovanje „Sergije Stanić“ Podgorica, JU Srednja mješovita škola „Ivan Goran Kovačić“ Herceg Novi i JU Srednja stručna škola „Vuksan Đukić“ Mojkovac koji će od naredne školske godine realizovati stručne i izborne module.\nDušan Bošković, samostalni savjetnik u Odjeljenju za istraživanje i razvoj kvalifikacija u Centru za stručno obrazovanje je predstavio uvodnu prezentaciju, a nastavnici - treneri koji su prezentovali uputstva za sve faze obuke i pomagali nastavnicima dok su radili vježbe po grupama su bili: Slavica Jovanović i Gordana Tasić iz JU Srednja elektrotehnička škola „Vaso Aligrudić“ iz Podgorice i Alen Šabanović iz JU Srednja elektro-ekonomska škola iz Bijelog Polja.\nObuci je prisustvovala predstavnica Centra za stručno obrazovanje Jelena Knežević, samostalni savjetnik u Odjeljenju za istraživanje i razvoj kvalifikacija.


Italijanski di džej Aleks Gaudino jedan je od trenutno najtraženijih na starom kontinentu i šire, a priliku da ga sluša u petak, imaće beogradska publika. Gaudino će u sklopu svoje promotivne turneje nastupiti na popularnom prestoničkom splavu „Fristajler“.\nArena Beograd nastavlja da iznenađuje publiku. Posle gostovanja Stinga u emisiji “Veče sa Ivanom Ivanovićem” koje je bilo prvo gostovanje jedne zvezde svetskog ranga u domaćem talk show programu, uz pomoć Arene, u istoj emisiji gostovaće još jedna legenda svetske muzike Brajan Feri.\nPevač i muzički producent Mirko Luković, održaće zvaničnu promociju svog albuma prvenca Gola Voda, u četvrtak, 22. Septembra 2011. godine od 18h u bašti beogradskog kafica Naš Bar na vrhu Skadarlije.\nOvog petka očekuje vas pravi mali muzički specijal na splavu Plastic Light! Pod sloganom - sve za svakoga - očekujemo ljubitelje raznih muzičkih žanrova - r'n'b, hip hop, house, electro...\nGala koncert „Najlepše pesme Rusije“ održava se uz podršku ambasade Ruske Federacije u Beogradu održaće se u Sava centru, 8. oktobra u 20h u izvođenju solista dva svetski poznata brenda: ANSAMBLA ALEKSANDROV - Sergej Putilin i BOLJŠOJ TEATAR - Petr Glubokij\nStrana 816 od 860


Izvještaj: Izrael ruši projekte EU-a na palestinskim teritorijima\nUprkos pandemiji i ekonomskoj krizi, Netanyahuova vlada je znatno pojačala rušenje palestinskih objekata\nU izvještaj Euro-mediteranskog monitora za ljudska prava navodi se da Evropa šuti o intenziviranju izraelskih akcija rušenja i ciljanju infrastrukturnih projekata koje finansira na palestinskim teritorijima.\nU izvještaju se navodi da je Izrael srušio ili oduzeo 127 objekata koje su finansirali međunarodni donatori, uglavnom Evropska unija i njene države članice, u Istočnom Jerusalemu i na području “C” na Zapadnoj obali, što je dvostruko više u odnosu na 2018. godinu.\nKrajem septembra, Belgija, Estonija, Francuska, Njemačka, Irska i Norveška održale su zajedničku raspravu o Bliskom istoku u Ujedinjenim narodima, gdje su evropske zemlje ponovo naglasile svoju duboku zabrinutost zbog izraelskih aktivnosti naseljavanja i rušenja palestinskih objekata, ističući da je u “periodu od marta do avgusta 2020. zabilježena najveća prosječna stopa izraelskog razaranja u četiri godine”.\nUprkos pandemiji korona virusa i popratnoj ekonomskoj krizi, Netanyahuova vlada je znatno pojačala rušenje palestinskih objekata, stoji u izvještaju.\nTakođer se navodi da je Izrael od početka ove godine srušio 555 objekata na Zapadnoj obali i u Istočnom Jerusalemu, što je dovelo do prisilnog iseljavanja 747 ljudi, uključujući 382 djece.\nU izvještaju se pojašnjava je broj rušenja između januara i avgusta iznosio 89 domova u Istočnom Jerusalemu, u usporedbi sa 104 za cijelu 2019. i 72 u 2018. godini.\nTakođer se navodi i to da se 2019. godine “broj palestinskih projekata finansiranih od međunarodnih donatora, “uglavnom evropskih”, smanjio na svega 12, u usporedbi sa 75 u 2015. godini.\nU izvještaju Euro-Med monitora se upozorava da je ovo smanjenje “poput kažnjavanja Palestinaca zbog toga što izraelska vlada uništava projekte i objekte koje finansira Evropska unija, umjesto da se Izrael zaustavi u rušenju”.\nTakođer se ističe da su Evropska unija i države članice namjerno prikrile razmjere štete na svojim projektima koje finansiraju na palestinskim teritorijima, stoga se članovi Evropskog parlamenta pozivaju da istraže pitanje rušenja objekata i podnesu javni izvještaje o tome.\nEvropski sud pravde traži da namirnice porijeklom sa teritorija okupiranih od države Izrael moraju nositi oznaku svog teritorijalnog porijekla.\nUN i EU upozorili Izrael da ne anektira Zapadnu obalu\nTakav potez predstavljao bi devastirajući udarac dvodržavnom rješenju konflikta, rekao je izaslanik UN-a.


Zamenik mr Pavle Počuč: Ekspanzija socijalnog preduzetništva u Vojvodini – Покрајински секретаријат за привреду и туризам\nNovi Sad, 27. april 2018. – Zamenik pokrajinskog sekretara za privredu i turizam, mr Pavle Počuč, učestvovao je na završnoj konferenciji projekta pod nazivom ,,Sistematičan razvoj socijalnog preduzetništva na teritoriji APV“. Zamenik je izneo pojedinosti o programima podrške i podsticajnim merama Pokrajinskog sekretarijata za privredu i turizam namenjenih socijalnom preduzetništvu i socijalnoj ekonomiji.\nOrganizatori Konferencije su RRA Bačka, RRA Panonreg Subotica, RRA Srem i Regionalni centar za društveno-ekonomski razvoj – Banat, uz podršku Pokrajinskog sekretarijata za privredu i turizam.\nZamenik Počuč je istakao da Pokrajinska vlada i Sekretarijat ozbiljno i angažovano pristupaju ovoj oblasti, pripremaju i sprovode konkretne mere podrške ovom alternativnom, društveno odgovornom i efikasnom modelu socijalne ekonomije.\n,, Danas u AP Vojvodini imamo preko 400 različitih organizacionih oblika koja imaju karakter socijalnog preduzeća, poput zadruga, fondacija, inkubatora, razvojnih agencija i drugih, sa tendencijom daljeg rasta i novog osnivanja. Socijalno preduzetništvo u Vojvodini je u ekspanziji i sa izuzetnim potencijalom koji može da reši brojne probleme ranjivih i marginalizovanih kategorija i to u smislu otvaranja novih radnih mesta, putem radne i profesionalne rehabilitacije i integracije, jačanja volonterizma, socijalne inkluzije i slično. Iz tog razloga, a u skladu sa mogućnostima, Sekretarijat je predvideo preko 40 miliona dinara direktne podrške socijalnom preduzetništvu u Vojvodini u 2018 godini. U narednom periodu pred nama su novi izazovi i aktivnosti kako na direktnim subvencijama, učešću na projektima Evropske unije, tako i na promociji i afirmaciji socijalnog preduzetništva širom Vojvodine.“, rekao je mr Počuč.\nOn je dodao da su navedene mere u 2017. godini omogućile i donele 525 novih radnih mesta za teže zapošljive kategorije, tačnije žene, osobe sa invaliditetom, mlađe od 30 godina i pripadnike Romske nacionalne zajednice.\nUčesnicima Konferencije obratili su se i rukovodilac projekata za razvoj malih i srednjih preduzeća iz RRA Bačka, Marija Prokopić, dok je rezultate projekta predstavila zamenica direktora RRA Panonreg Subotica, Ljubica Mesaroš.


Novooboleli mahom mlađi ljudi: Poslednjih dana KORONU uvozimo iz Beograda\nLokalne vesti - Četvrtak 22.07.2021 - 10:45\nTokom ovog meseca na preglede u Kovid ambulantu u Vranju se pretežno javljaju mlađi, radno angažovani ljudi, kažu iz Zdravstvenog centra Vranje.\nKlinička slika vakcinisanih je lakša FOTO: ZC Vranje\nKoordinatorka Kovid ambulante, dr Stefana Mladenović, kaže da su se tokom ovog meseca na preglede javljali mlađi, radno angažovani ljudi koji su delimično vakcinisani.\nNjihova kliničkim slika je mahom lakšeg oblika, sa kašljem suvog tipa, kijavicom, bolovima u grlu, sa sporadičnim temperaturama koje su i inače karakteristične za ovaj period.\n- Poslednjih nekoliko dana, anamnezom smo utvrdili da su se pacijenti koji su pozitivni na korona virus zarazili u Beogradu.\nS obzirom na pojavu novih sojeva virusa, u vreme kada su aktuelna putovanja, u obavezi smo da pomno pratimo epidemiološku mapu u našoj zemlji i okruženju i da vodimo računa o tome gde je pojačana cirkulacija virusa.\nTo je i istovremeno signal za sve nas da pojačamo vakcinaciju i mislim da smo na pravom putu jer svest o kolektivnoj odgovornosti opet jača što znači da su naši građani razumeli sve naše apele i poruke u tom smeru - ocenila je dr Stefana Mladenović.\nU periodu od 1. do 20. jula, u Kovid ambulanti ZC Vranje pregledano je 764 pacijenata, urađeno je 489 laboratorijskih analiza i 176 rentgenskih snimaka.\nU istom periodu antigenski je testirano 536 osoba, PCR test je rađen za 23 osobe, urađen je 101 serološki test, gde je potvrđeno prisustvo virusa kod 69 osoba.


Policija se brani ćutanjem\nBiznismen Borivoje Beštić, o kome pišemo po četvrti put, nosi pancir kada dolazi na posao, gde je u hali XII na Beogradskom sajmu sedište njegove firme. Gospodinu Beštiću bi prikladije bilo zatvorsko odelo\nPorodica beštić je došla iz Sarajeva. Opljačkala je zrenjaninsku mesnu industriju Bek i Probekom. Uz pomoć ministra Božidara Đelića i Agencije za privatizaciju.\nIz Zrenjanina su odneli sve mašine i prebacili ih u Čajetinu, a svoje poverioce ne isplaćuje više od dve godine, račun je u blokadi, a mnogobrojne krivične prijave za zloupotrebe i izdavanje čekova bez pokrića čekaju u zrenjaninskom tužilaštvu, gde čudnom upornošću policije sedi samo gradonačelnik.\nBeštići su svoju firmu prodali biznismenu Rodoljubu Draškoviću. Kada je počelo da se piše o Beštićevim proneverama teškim oko 15 miliona evra, Drašković se odrekao ''udela u vlasništvu'', ali nije objasnio šta Wegovi kamioni rade u dvorištu Probekoma, i zašto isplate idu na račun njegove firme Swisslion u Švajcarsku, a sa računa nemačkog trgovinskog lanca Metro, kome Beštići i Drašković svakodnevno isporučuju po 20 hiljada kilograma mesa i mesnih prerađevina.\nKrivična prijava protiv Beštića čami u fijokama zrenjaninskog tužilaštva, jer, navodno, policija Beštićima ne može da uđe u trag! A krivične prijave su napisali oštećeni poverioci, firme IM Nedeljković, Alimenta, DOO Aditivi i dodaci, te firma Akord iz Petrovaradina, Prokomerc iz Beograda. Njih su Beštići opljačkali za nekoliko miliona evra, izdajući im menice bez pokrića.\nDok meso, koje kreće iz hale XII Beogradskog sajma, Beštići prodaju lancu super marketa Metro, novac naplaćuju preko izmišljene firme Vladana Beštića BEXX Logistika.\nI dok poverioci vrište na sve strana, srpska policija se pravi luda. Da svrate u halu XII Beogradskog sajma, mogli bi ih odmah uhapsiti, i pritegnuti da im odaju sve račune i nepokretnosti koje su stekli pljačkajući mesnu industriju zrenjanina, koju su opelješili do gole kože.\nOstala sam na frontu\n(Pismo gospođe Milene Prstojević, predsednice malih akcionara zrenjaninskog BEK-a)\nKao bivši radnik i mali akcionar BEK-a duboko uvažavam Vaše napore da javnosti saopštite istinu o pljački našeg preduzeća i drugim poslovima porodice Beštić koji su unesrećili veliki broj ljudi širom Srbije. Već godinama se borim protiv pljačke BEK-a, i vrlo dobro sam upoznata sa rizicima koje nosi suprotstavljanje ovim, i drugim moćnicima u današnjoj Srbiji. Upravo zbog toga moram da reagujem na navode iz teksta "Sve zarade kasapina Vlade", objavljenog u Tabloidu broj 175, gde stoji da sam odustala od borbe za prava radnika-akcionara, i za to bila nagrađena poslom u gradskoj upravi Zrenjanina.\nNiti sam odustala od borbe, niti radim u gradskoj upravi. Naprotiv, jedan sam od osnivača pokreta "Ravnopravnost", političke organizacije ponikle iz borbe radnika-akcionara Jugoremedije, koja danas jedina u Zrenjaninu, a možda i u čitavoj Srbiji, podržava borbu radnika i malih akcionara. To smo dokazali kroz Anketni odbor grada Zrenjanina o Šinvozu, a tek ćemo dokazati i drugim aktivnostima koja planiramo u narednom periodu.\nŠto se konkretno BEK-a tiče, aktivnosti i radnika i malih akcionara su u poslednjih godinu dana zastale iz prostog razloga što je Beštićima odobren program reorganizacije, što znači da nismo imali drugog izbora već da sačekamo da prođe godinu dana i da vidimo da li se reorganizacija izvršava.\nIpak, iako smo bili primorani da napustimo preduzeće i dozvolimo Beštiću da se trenutno vrati u firmu, naše udruženje je nastavilo sa pravnom borbom, tako da smo na sudu dobili raskid ugovora kojim smo se svojevremeno, u želji da preduzeće proradi, odrekli 12 plata. Naporedo smo pratili situaciju u BEK-u i izvršenje plana reorganizacije, i čim je ovog meseca istekao rok od godinu dana, ponovo smo pokrenuli borbu, jer Beštić, naravno, u međuvremenu nije preduzeo ništa da izvrši svoje obaveze i pokrene proizvodnju.\nO nastavku naših aktivnosti i zahtevu da direktor odobri popis imovine od strane komisije radnika-akcionara, verovatno ste već obavešteni iz štampe. Dakle, ni govora o odustajanju!\nA što se ostalog tiče, ja sam ispred pokreta "Ravnopravnost" maja prošle godine izabrana za odbornika u Skupštini grada Zrenjanina, tako da je verovatno zbog toga došlo do zabune da sam "nagrađena" nameštenjem u gradskoj upravi.\nBilo bi u interesu naših zajedničkih napora da ubuduće vodite računa o korektnosti podataka i ocena koje iznosite. Svaka greška samo koristi ljudima koji su nam svima već naneli dovoljno štete.


Beta 26. septembra 2021. 08:05\nBeogradski dnevni listovi na naslovnim stranama izdanja za nedelju, 26. septembar najviše pišu o dešavanjima na severu Kosova, o pregovorima o izbornim uslovima uz posredovanje evroparlamentaraca, o epidemiji korona virusa i o drugim temama.\nALO – Razgovor sa vlasnicima oldtajmera „Život dajem al’ fiću ne prodajem“. „Ko sve mora u izolaciju“, iz Instituta za javno zdravlje Batut govore za list o korona virusu.\nBLIC – List prenosi izjavu poslanice Evropskog parlamenta Tanje Fajon o pregovorima vlasti i opozicije o izbornim uslovima u Srbiji „Kada se dodje do kompromisa, niko nije potpuno zadovoljan“. O podacima iz kovid bolnice u Novom Sadu „Čak 90 odsto pacijenata u kovid bolnici je nevakcinisano“.\nVEČERNJE NOVOSTI – „Istine i zablude o vakcini i buster dozi“, list prenosi svoje istraživanje o vakcinama protiv korona virusa. O dešavanjima u Crnoj Gori „Borba kroz litije kao Kosovski zavet“.\nKURIR – Pod naslovom „Banda“ list piše o hapšenju inspektora SBPOK Božidara Stolića. Najavljuje i reportažu iz Struganika „U rodnoj kući vojvode Mišića“.\nPOLITIKA – O dešavanjima u Crnoj Gori na relaciji vlasti i Srpske pravoslavne crkve „Kad država piše pravoslavne kanone“. „Srpski migovi u patroli iznad Jarinja“, list piše o dešavanjima na severu Kosova, povodom oduzimanja srpskih i statusno neutralnih registarskih tablica na prelazima.\nSRPSKI TELEGRAF – List piše o kosovskom premijeru Aljbinu Kurtiju uz konstataciju „U Londonu smišljen napad na Srbe“.


Selektor košarkaške repezentacije Srbije Svetisla Pešić, skratio je spisak igrača za kvalifikacione mečeve za Mundobasket sa Letonijom i Belgijom.\nPešić se za uvodne mečeve kvalifikacija za Svetsko prvenstvo 2023. godine, koje se održava u Japanu, Filipinima i Indoneziji, odlučio za 17 igrača od kojih će pred svaki meč birati po njih 12.\nNajzvučnije ime na skraćenoj listi svakako je Miloš Teodosić dok, očekivano, gotovo i da nema igrača koji nastupaju u Evroligi budući da se mečevi ovog takmičenja poklapaju sa mečevima nacionalnog tima.\nJedini igrač kojeg je selektor pozvao iz elitnog takmičenja je Aleksa Uskoković iz redova Crvene zvezde.\nNa spisku je čak sedmorica debitanata pošto dres reprezentacije po prvi put oblače Aleksa Uskoković, Alen Smailagić, Balša Koprivica, kao i Nikola Jović, Nikola Đurišić, Marko Jagodić Kuridža i Dušan Ristić.\nNa spisku selektora Pešića našli su se sledeći igrači:\nMiloš Teodosić (Virtus)\nAlen Smailagić (Partizan)\nAleksa Avramović (Partizan)\nUroš Trifunović (Partizan)\nNemanja Dangubić (Partizan)\nBalša Koprivica (Partizan)\nNikola Jović (Mega Mozzart)\nNikola Đurišić (Mega Mozzart)\nMarko Jagodić Kuridža (Budućnost)\nAleksa Radanov (Igokea)\nDušan Ristić (Fuenlabrada)\nJovan Novak (Fuenlabrada)\nDragan Apić (Zjelona Gora)\nNikola Rebić (Miteldojčer)\n„Orlovi“ će kvalifikacije otvoriti 25. novembra u dvorani „Aleksandar Nikolić“ protiv selekcije Letonije, dok će tri dana kasnije gostovati Belgiji u Monsu. U našoj grupi nalazi se još i reprezentacija Slovačke sa kojima ćemo se sastati tek u februaru naredne godine.\nVideo: Jokić: Nisam pratio fudbal, ali svaka čast momcima\nJokić: Nisam pratio fudbal, ali svaka čast momcima\nMegini klinci ODUŠEVLJENI nakon Pešićevog poziva: Bio je to šok za mene, onaj najpozitivniji mogući


Armenija: Koalicija Moj korak ubjedljivo vodi na izborima | Armenija | Al Jazeera Balkans\nKoalicija koju predvodi armenski premijer dobila je gotovo 60 posto glasova na prijevremenim parlamentarnim izborima.\nIzlaznost birača u državi koja broji tri miliona stanovnika bila je 48.63 postoEPA\nKoalicija Moj korak koju predvodi armenski premijer Nikol Pašinjan dobila je gotovo 60 posto glasova na prijevremenim parlamentarnim izborima u nedjelju, sudeći prema preliminarnim rezultatima koje su objavili državni mediji.\nIzbori, koji se održavaju nakon raspuštanja saveznog parlamenta prošlog mjeseca, bili su provjera podrške Pašinjanu, koji je ranije ove godine predvodio proteste na kojima je na ulicama Erevana okupio hiljade ljudi.\nSavez Moj korak je sa dosad prebrojanih glasačkih mjesta dobio 59.71 posto, javlja državna novinska agencija Armenpress.\nPašinjana, koji je prethodno bio u funkciji vršitelja dužnosti premijera, parlament nije izabrao za formalnog premijera, što je rezultiralo njegovim raspuštanjem i prijevremenim izborima.\nIzlaznost birača u državi koja broji tri miliona stanovnika bila je 48.63 posto, objavilo je savezna glasačka komisija.\nPašinjan je u komentarima koje je tokom glasanja dao novinarima izbore pohvalio kao "zaista slobodne, transparentne i demokratske". S prijevremenim izborima demonstranti su "već ostvarili svoj cilj", rekao je.\n"Naš glavni cilj bilo je ostvarivanje demokratije, u čemu smo uspjeli", izjavio je Pašinjan u Erevanu.\nPašinjan, čiji se savez Moj korak suprotstavio dominirajućoj Republikanskoj stranci, najavio je kako će se u budućnosti demokratija u toj bivšoj sovjetskoj republici dodano osnažiti na institucionaliziranom nivou.\n'Izbori za budućnost'\nArmenski predsjednik Armen Sarkissian, koji je povezan s Republikanskom strankom, naglasio je važnost izbora zbog toga što "svaki građanin nosi odgovornost za budućnost zemlje"\n"Ovo bi trebali biti izbori za budućnost", rekao je Sarkissian u komentaru koji su prenijeli državni mediji. Svaki glasač treba odlučivati shodno vlastitoj savjesti, uzimajući u obzir budućnost zemlje i svoje porodice, rekao je armenski predsjednik.\nPašinjan je na vlast došao nakon masovnih uličnih protesta protiv korupcije i nepotizma. Tada nije stekao i kontrolu nad parlamentom, u kojem je većinu imala Republikanska stranka, iz čijih redova dolazi bivši predsjednik Serž Sarkisjan.\nPašinjan se protivio imenovanju Sarkisjana za premijera, koji je tu dužnost obnašao tek sedam dana, nakon čega je uslijed protesta dao ostavku. Pašinjana su tada izabrali da privremeno vrši dužnost premijera.\nBivši glavni urednik dnevnog lista, koji je bio zatvoren zbog poticanja nemira 2008. godine, predstavlja dramatični odmak od kadrova koji su vladali Armenijom od kraja 1990-ih.\nNakon smjene vlasti neki su visokopozicionirani dužnosnici bili otpušteni i uhapšeni, a žalbeni sud naredio je u petak pritvor za bivšeg predsjednika Roberta Kočarjana zbog optužbi za podrivanje ustavnog poretka.\nArmenski zakon nalaže da parlament izabere novog šefa vlade najkasnije dvije sedmice nakon odstupanja prethodnog premijera. Ukoliko parlament ne uspije izglasati novog šefa vlade nakon dva pokušaja, tada se sazivaju novi parlamentarni izbori.\nPašinjan je obećao da će i nakon izbora održati bliske odnose s Moskvom.\nNovi premijer Armenije: Pažljivo izgrađen imidž revolucionara\nArmenija: Pašinjan poziva na prekid protesta\nAlbanski borbeni avioni na aukciji


Uprava policije MUP KS ima pojačane aktivnosti do 15. januara\nIz Uprave policije negirali su navode da u noćnim satima nema policijskih patrola.\nPolicijski službenici Uprave policije MUP-a Kantona Sarajevo u vrijeme prednovogodišnjih, novogodišnjih i poslijenovogodišnjih praznika provode pojačane aktivnosti iz svoje nadležnosti na području Kantona Sarajevo. S tim u vezi policijski komesar MUP-a Kantona Sarajevo Nusret Selimović je donio odluku o uvođenju prekovremenog rada za policijske službenike u periodu od 15.12.2021. do 15.01.2022.godine, odgovorili su iz Uprave policije MUP KS na upit Patrije da li su pojačane aktivnosti policije posljednjih dana imajući u vidu aktuelnu političku i sigurnosnu situaciju.\nTakođer iz Uprave policije negirali su navode da u noćnim satima nema policijskih patrola.\n“Policija Kantona Sarajevo na raspolaganju je građanima i posjetiocima Kantona Sarajevo svih 24h na području Kantona Sarajevo, te poslove i zadatke iz svoje nadležnosti vrše u kontinuitetu shodno ukazanim prioritetima i sigurnosnim događajima iz nadležnosti policije na području cijelog Kantona Sarajevo”, naveli su iz Uprave policije MUP KS.


Divlji, divlji Zapad | MonopolList\n24. marta su u Vašingtonu i drugim gradovima širom Sjedinjenih Američkih Država održani protesti pod nazivom „Marš za naše živote“. Pretpostavlja se da je na ulicama glavnog grada Amerike bilo između 500 i 800 hiljada ljudi, što se poredi sa protestima iz 60-ih godina protiv rata u Vijetnamu. Razlog protesta jeste eksponencijalni rast pucnjava u Američkim školama.\nSredinom februara ove godine, u srednjoj školi na Floridi, bivši učenik je ubio 17 ljudi i povredio još 14, a zatim je nestao „utopivši“ se u gužvi učenika koji su bežali, tako da je tek kasnije tog dana uhvaćen. Od tada se desilo još šest sličnih incidenata, a do 2018. godine je već bilo oko sedamnaest pucnjava u školi i samo tri puta bez posledica.\nUčesnici protesta smatraju da činjenica što svako može kupiti oružje uz minimalne provere, jeste jedan od glavnih razloga što se u Sjedinjenim Državama toliko često dešavaju ubistva u školama, ubedljivo više nego bilo gde drugde u svetu.\nNe samo da se oružje može kupiti u supermarketu, već su u nekim državama u Americi lako dostupne automatske i poluautomatske puške. U pucnjavi u Las Vegasu korišćeno je nekoliko pušaka koje mogu da ispale od 60 do 100 metaka, što je odgovor na pitanje kako je osumnjičeni tako brzo uspeo da povredi preko 500 ljudi i ubije 59.\nNRA (National Rifle Association) je Američka neprofitna organizacija koja zagovara prava oružja i njihovu slabiju kontrolu, a ujedno je i jedna od najvećih lobi grupa u Americi. Donacije uglavnom dobijaju od proizvođača oružja, stoga svaki zakon o njegovom koršćenju utiče na prodaju, odnosno sponzore NRA.\nU SAD je kultura oružja prilično ukorenjena, čak je i u Drugom amandmanu američkog Ustava zapisano pravo na nošenje oružja. NRA tvrdi da sve predložene regulacije oružja mogu dovesti do gubitka Drugog amandmana, smatrajući da je pravo građana da poseduje oružje ono što ih deli od tiranije države, često navodeći da holokausta ili genocida nad Jermenima ne bi bilo da je u Nemačkoj i Turskoj bilo dozvoljeno posedovanje oružja.\nSjedinjene Američke Države ubedljivo imaju najviše oružja po glavi stanovnika, oko 1, a druga je Srbija sa skoro duplo manje oružja 0,58.\nSa druge strane, drugi deo Amerike smatra da bi trebalo da se ugledaju na evropske zemlje, gde je regulacija mnogo oštrija, i gde je posedovanje oružja mnogo manje, stoga i broj masovnih pucnjava. Navode da zakoni o oružju ne uskraćuju slobodu ništa više od saobraćajnih zakona, jer to što je obavezno vezati pojas i imati vozačku dozvolu ne uskraćuje slobodu korišćenja kola. Takođe, Drugi amandman je donet 1791. godine, kada oružje nije moglo da napravi ni blizu toliku štetu kao danas. Oni podsećaju i da su nakon 11. septembra, kada je poginulo preko 3000 ljudi, uvedene ogromne promene u društvu radi povećanja sigurnosti, a od oružja nastrada deset puta više ljudi svake godine, a opet nema očekivanih promena u društvu.\nDok NRA ima novac i moć da lobira i štiti oružje, verovatno će se nastaviti incidenti kao u Parklandu. Stav predsednika Donalda Trampa jeste da bi profesori trebalo da takođe poseduju oružje, vodeći se stavom da „lošeg momka sa puškom“ može da spreči samo „dobar momak sa puškom“. Od takve retorike proizvođači oružja su na dobitku, jer prodaju više oružja, odnosno i dobrom i lošem momku.\nPolitičari često govore da nije problem u oružju, već u epidemiji mentalnih poremećaja i da ako „besni“ učenik nema pušku, može da koristi nož ili motku da nekog povredi. Međutim iako je tačno da se neko može povrediti i bez puške ili pištolja, motka ne može da zakači nekoliko desetina ljudi u par sekundi.\nStoga, srednjoškolci poručuju da će za sledeće izbore imati dovoljno godina da glasaju i da će se tada setiti koji su političari stali na stranu oružja, a koji na stranu učenika.\nPrevious articlePredsednikova priča – podsticajne mere za povećanje nataliteta u Srbiji\nNext articleVelika internet afera


Revolucija na tržištu nekretnina - cene srljaju na dole, ljudi napuštaju gradove - 30.03.2020, Sputnik Srbija\nNekretnine u svetu su rekordno pojeftinile zbog virusa korone - za čitavih 30 odsto, navodi agencija za konsalting „Knight Frank“. 30.03.2020, Sputnik Srbija\n© Foto : Group of companies ''Stroy Buro''Enterijer podzemnog luksuznog apartmana\nNekretnine u svetu su rekordno pojeftinile zbog virusa korone - za čitavih 30 odsto, navodi agencija za konsalting „Knight Frank“.\nOd početka marta eksperti su zabeležili rast ponude vila i apartmana sa popustom od 30 odsto – uglavnom u Francuskoj i Italiji. Mnogi objekti su bili stavljeni na prodaju ranije, ali se sada prodaju sa popustom. Međutim, raste potražnja za vilama van grada, posebno u Londonu i Njujorku, do su na Kipru popularne vile i apartmani za iznajmljivanje, zbog zatvaranja hotela.\nMediji pišu, pozivajući se na agente za nekretnine, da su bogataši u Rusiji prešli da žive u letnjikovce, pobegavši od korone. U martu je broj kupoprodajnih ugovora moskovske elite za kuće van grada porastao za 12 odsto u odnosu na isti period prošle godine.


ĐILAS: AKO NE BUDU OTVORENI ZA JAVNOST, NEĆU DA UČESTVUJEM NA NAREDNIM OKRUGLIM STOLOVIMA NA TEMU IZBORA U SRBIJI\nPredsednik SSP Dragan Đilas saopštio je da neće učestovati na narednim okruglim stolovima o izbornim uslovima u Srbiji, ako ne budu otvoreni za javnost\nNe mogu da prihvatim da organizatori skupa neistinito informišu javnost da su učesnici razgovora bili kontruktivni, da tendenciozno saopštavaju kako se bojkot nije pominjao i kako dogovor samo što nije postignut, naveo je Đilas u pismu direktoru Fonda za otvoreno društvo Milanu Antonijeviću\nOn je precizirao da je došao na sastanak, iako organizatori nisu obavestili javnost da na skupu Fakultetu političkih nauka učestvuje pedesetak ljudi, te je ”veliki deo javnosti zaključio da je u pitanju tajni skup na kome je opozicija odustala od zahteva definisanih tokom osmomesečnih građanskih protesta”\nOdbijanje prihvatanja navoda iz izveštaja Evropske komisije o stanju medija i nepoštovanje preporuka međunarodne zajednice u vezi sa izborima nije konstruktivnost, kao ni nipodaštavanje ocena Fridom housa o stanju sloboda u našem društvu, ali i o situacijii u medijima, ocenio je lider SSP\nAntonijević je izjavio da postoji mogućnost da se otvori uvodni deo budućih sastanaka vlasti i opozicije u Srbiji, kao i da nakon sastanka učesnici daju izjave medijima, ali da će se o tome konsultovati sa ostalim organizatorima sastanaka.\nPredsednik Stranke slobode i pravde(SSP) Dragan Đilas najavio je danas da neće učestvovati na narednim okruglim stolovima na temu izbora u Srbiji, u organizaciji Fonda za otvoreno društvo, ukoliko ti skupovi ne budu otvoreni za javnost.\n-Ne mogu da prihvatim da organizatori skupa neistinito informišu javnost da su učesnici razgovora bili kontruktivni, da tendenciozno saopštavaju kako se bojkot nije pominjao i kako dogovor samo što nije postignut-naveo je Đilas u pismu izvršnom direktoru Fonda za otvoreno društvo Milanu Antonijeviću\nOn je naglasio da je prihvatio da prošlog utorka učestvuje na okruglom stolu na Fakultetu političkih nauka u Beogradu, i pored ranije javno iznetog stava da je opozicija već trebalo da saopšti da će bojkotovati izbore, dodajući da smatra „svojom obavezom“ da učini sve što je u njegovoj moći da se smanje tenzije u društvu.\n-Prešao sam preko toga što niste obavestili javnost o skupu koji se održava na fakultetu i na kome učestvuje pedesetak ljudi, te je veliki deo javnosti zaključio da je u pitanju tajni skup na kome je opozicija odustala od zahteva definisanih tokom osmomesečnih građanskih protesta. Prihvatio sam i pravila koje ste predložili da se o tome ko je šta govorio ne iznosi u javnost-naveo predsednik SSP.\nOn je dodao da “naravno, to pravilo druga strana ne poštuje, pa premijerka Ana Brnabić i Informer ili Informer i Ana Brnabić, svejedno, razlike i nema, javnosti prenose neistine o sadržaju razgovora“.\nĐilas je ocenio da odbijanje prihvatanja navoda iz izveštaja Evropske komisije o stanju medija i nepoštovanje preporuka međunarodne zajednice u vezi sa izborima nije konstruktivnost, “kao ni nipodaštavanje ocena Fridom housa o stanju sloboda u našem društvu, ali i o situacijii u medijima“.\n-Šta je konstruktivno u tvrdnjama da nema pritiska na birače ni pre, ni na dan izbora? Ili u tome da nema potrebe da se razgovora o upotrebi mobilnih telefona na glasačkim mestima, jer je po zakonu to zabranjeno? Kako je konstruktivno kada se već prvom govorniku upada u reč, kada se prekidaju ljudi ponavljanjem hiljada puta ponovljenih laži-upitao je Đilas.\nOn je predložio da se naredni skupovi budu otvoreni za novinare da bi se “izbegli da javnosti bude prezentovana lažna slika šta se dešava iza zatvorenih vrata“ i kako bi “svaki građanin lično bio u prilici da vidi i čuje kako se ko ponaša i kakve stavove zastupa“.\n-Ukoliko postoji želja da se Srbija transformiše u slobodno i demokratsko društvo, nikome od učesnika ne može predstavljati problem da građani Srbije i na taj način budu upoznati sa stavovima organizacije koje predstavlja. U suprotnom će se sve ovo pretvoriti u cirkus u kome će svako iznositi svoje vidjenje onoga šta se na okruglom stolu dešava, dodao je Đilas.\nNa Fakultetu političkih nauka (FPN) u Beogradu prošlog utorka održan je okrugli sto predstavnika vlasti i opozicije, uz prisustvo civilnog sektora.\nTom okruglom stolu prisustvovali su ministar policije Nebojša Stefanović, poslanici Srpske napredne stranke u Skupštini Srbije Vladimir Orlić i Vladimir Đukanović, lider Stranke slobode i pravde Đilas, predsednik Demokratske stranke Zoran Lutovac, potpredsednik Narodne stranke Miroslav Aleksić, kao i poslanica u Skupštini Srbije Marinika Tepić, Aleksandar Ivanović iz SDS, predsednik Demokratskog saveza Hrvata u Vojvodini Tomislav Žigmanov.\nANTONIJEVIĆ: POSTOJI MOGUĆNOST DA BUDE OTVOREN UVODNI DEO BUDUĆIH SASTANKA VLASTI I OPOZICIJE\nDirektor Fonda za otvoreno društvo Milan Antonijević izjavio je da postoji mogućnost da se otvori uvodni deo budućih sastanaka vlasti i opozicije u Srbiji, kao i da nakon sastanka učesnici daju izjave medijima, ali da će se o tome konsultovati sa ostalim organizatorima sastanaka.\n– Međutim, moramo da vodimo računa o tome da bi trebalo da postoji dinamilka razgovora i da se oni ne pretvore u politički okršaj, već da budu što konstruktivniji. Da ne prejudiciramo ništa, dogovorićemo se sa Cesid, Crta i Trasparentnošću Srbija koji takodje učestvuju u razgovorima- rekao je Antonijević, koji je jedan od organizatora sastanka.


Kao velika i uspešna kompanija, verujemo da je naša dužnost da budemo aktivni učesnik u životu lokalne zajednice na svim tržištima na kojima smo prisutni.\nKako su naša delatnost komunikacije, znamo da je dobra povezanost ljudi ono što doprinosi kvalitetu života svakog pojedinca i što prevazilazi prepreke u celoj zajednici. Zbog toga je povezanost naročito važna za naše porodice i pojedince koji žive širom sveta.\nMTEL neguje dugogodišnju tradiciju organizovanja i podrške brojnih inicijativa čija je svrha povezivanje naših ljudi u svetu sa našom kulturom, vrednostima i sunarodnicima Veliki broj ovih inicijativa predstavlja i priliku za naše ljude da zajedno sa nama učestvuju u rešavanju problema od zajedničkog interesa i očuvanju duha i tradicije koji su deo našeg identiteta.\nSa ciljem da okupimo naše ljude oko zajedničkih ideja i interesovanja, kao i da predstavimo našu kulturu u svetu, društveno odgovorne inicijative su neodvojivi deo naše poslovne etike.\nSvetosavski bal u Beču (2016 – 2020)\nSrpski centar iz Beča je 23 puta za redom organizovao ovu prestižnu manifestaciju, a zahvaljujući ekskluzivnom sponzorstvu MTEL-a, bal je 2020. godine imao u potpunosti humanitarni karakter. Kupovinom karte, svaki gost bala postao je i donator.\nPrikupljena sredstava od prodaje karata iskorišćena su u okviru projekta „Za dečju radost“ koji Srpski centar sprovodi u saradnji sa Eparhijom raško-prizrenskom.\nNa predlog manastira Visoki Dečani izabrana je porodica Čukarić iz Velike Hoče koja se vratila da živi na Kosovu i Metohiji, te će joj od prikupljenih sredstava biti obezbeđen životni prostor. Prikupljeno je više od 46.500 evra.\nDani kulture u Frankfurtu (2019)\nOva manifestacija održana je 22. i 23. juna 2019. na jednom od glavnih gradskih trgova u Frankfurtu. Događaju je prisustvovalo više hiljada naših građana koji žive i rade na ovim prostorima. Dani kulture su organizovani od strane Generalnog konzulata Republike Srbije u Frankfurtu, u saradnji sa Centralnim savetom Srba u Hesenu, parohijom Srpske pravoslavne crkve u Frankfurtu, brojnim srpskim klubovima i udruženjima iz nemačke pokrajine Hesen, ali i uz značajnu podršku MTEL-a, Turističke organizacije Srbije i Dečjeg kulturnog centra Beograd.\nOvaj jedinstveni kulturni događaj, koji je po prvi put u takvom formatu organizovan u Frankfurtu, obuhvatao je dvodnevni kulturno-umetnički program na otvorenom, u okviru kojeg su posetioci imali priliku da pogledaju pozorišnu predstavu „Marko Кraljević“ i da uživaju u muzičkim koncertima. Likovni umetnici iz Frankfurta priredili su za decu atelje sa radionicom kaligrafije, dok su oba dana nastupili folklorni amsambli naših kulturno-umetničkih društava iz Hesena. Organizovano je i košarkaško sportsko takmičenje „Trojka iz bloka“, sa humanitarnim karakterom. Na štandovima oko glavne pozornice omogućeno je predstavljanje našeg istorijskog i kulturnog nasleđa, turističke ponude i privrednih potencijala, kao i srpske duhovne tradicije.\nIzgradimo hramove (2018)\nEparhija austrijsko-švajcarska i MTEL pokrenule su saradnju pod sloganom „Negujmo tradiciju zajedno”. Zahvaljujući ovoj akciji kompanija MTEL je donirala eparhiji za svaki novi postpaid ugovor za Sim Only tarifu. Ova tarifa kreirana je namenski za vernike srpskih pravoslavnih crkvi u Austriji.\nOd svakog novog postpaid ugovora MTEL je donirao 30€ za podršku izgradnji hramova u eparhiji, a korisnici su dobili donatorske kartice.\nŠkola srpskog jezika u Salzburgu (2018)\nProjekat Škola srpskog jezika ima za cilj negovanje sprskog jezika i pisma kod dece u Austriji, što je neophodan korak u očuvanju i upoznavanju dece sa njihovom kulturom.\nPored toga, kroz bolje poznavanje maternjeg jezika, deca lakše i brže usvajaju i strani jezik, što je važno za njihovu integraciju u društvo, kako na jezičkom, tako i na drugim nivoima.\nŠkola je počela sa radom u martu 2018. godine i za sada je pohađa oko 40 đaka.\nDve godine za redom MTEL je podržavao uspešan edukativan, kulturno-zabavni događaj koji od 2013. godine povezuje čikašku publiku sa Srbijom kroz film, umetnost i tradiciju. Festival je neprofitna, kulturna manifestacija, koja ima za cilj da predstavi srpsku kreativnost svetu i obogati čikašku umetničku scenu.\nFestival predstavlja najbolja srpska filmska ostvarenja tokom tri dana trajanja. Posetioci imaju priliku da pogledaju pažljivo odabrane filmove, koji su osvojili publiku širom sveta. Gosti festivala su i glumci i reditelji, koji nakon projekcija učestvuju u dijalogu sa publikom.\nU okviru događaja 2018. godine posetioci su mogli da uživaju i u izložbi „Tamo daleko 1918-2018“ posvećenoj stogodišnjici Velikog rata i srpsko-američkog prijateljstva.\nTeslin vremeplov u Beču (2017)\nKompanija MTEL priredila je građanima i posetiocima Beča nesvakidašnju multimedijalnu projekciju o velikom naučniku i inovatoru Nikoli Tesli, bez čijih izuma ne bismo mogli da zamislimo savremeni način života. Fasada Tehničkog univerziteta na Karlsplacu poslužila je mladom umetniku Dušanu Jovoviću kao platno da „oslika“ i dočara život i delo Nikole Tesle kroz audio-vizuelni spektakl.\nOkupljenim građanima obratili su se predstavnici kompanija i brojne ugledne zvanice, a dr Valter Erlih Šupita, vice dekan Fakulteta za elektrotehniku i IT Tehničkog univerziteta, ovom prilikom je generalnom direktoru Telekoma Srbija uručio originalni telegram Nikole Tesle. Pomenuti telegram slavni naučnik je 11. marta 1908. godine poslao iz Njujorka Tehničkom univerzitetu u Beču kako bi se zahvalio na dodeljenom počasnom doktoratu.\n„Teslin vremeplov“ je dobio prestižno priznanje BalCannes 2017. za najbolji regionalni projekat, a 2016. godine nagrađen je evropskom nagradom „PR Excellence Award” kao jedan od pet najboljih projekata u kategoriji „Nauka i obrazovanje“.


Zanimljiv vikend pred nama – Ragbi Savez Srbije\n11/09/2020 by Stevan Ilijašević\nPrvenstvo Srbije za seniore u okviru A grupe se nastavlja narednog vikenda utakmicama 5. kola. Očekuju nas dva veoma zanimljiva meča, na stadionu Kralj Petar I Rad će ugostiti Vojvodinu iz Novog Sada, dok će na Adi Ciganliji Partizan biti domaćin ekipi BRK Crvenoj Zvezdi. Takođe, očekuje nas i početak takmičenja u Prvenstva Srbije za U16 kadete – A grupa, Dinamo iz Pančeva će biti gost Borcu iz Starčeva.\nVikend će se otvoriti utakmicom između RK Rada i RK Vojvodine, koji će sa sastati u subotu 12. septembra na glavnom terenu Stadiona Kralj Petar I, sa početkom u 17:00h. Očekuje nas veoma zanimljiva utakmica u odličnom ambijentu, tako da dobri potezi i akcije neće izostati. Građevinari su protekle nedelje savladali Dinamo na gostovanju rezultatom 36-7, tako da veoma motivisano ulaze u meč. Ovnovi su protekle nedelje pretrpeli poraz od Partizana, i nadaju da se će se iskupiti i prikazati dobru igru protiv Beograđana. Na žalost ljubitelji ragbija neće mogu da prisustvuju meču, zbog COVID-19 pandemije, ali će utakmicu moću da prate u direktnom prenosu preko ovog linka.\nU drugom meču Prvenstva Srbije za seniore će se sastati ekipe RK Partizana i BRK Crvene Zvezde. Crno-beli su ubacili u 5. brzinu od početka jesenjeg dela sezone, koji su startovali sa dve ubedljive pobede protiv Dinama i Vojvodine, i svakako će glasiti za favorita u meču, gde će se nadati da produže svoj niz pobeda na tri utakmice. BRK Crvena Zvezda startuje ovog vikenda u Prvenstvu, podmlađena ekipa sa velikim potencijalom, sasvim sigurno neće tek tako odustati od pozitivnog rezultata. Utakmica je zakazana za 13. septembar, na ragbi terenu na Adi Ciganliji, sa početkom u 17:00h. Zbog zabrane dolaska na stadione, publika će moći i ovaj meč da prati u direktnom prenosu preko ovog linka.\nPočetak takmičenja u Prvenstvu Srbije za U16 kadete će biti jako interesantan iz razloga što se nakon nekoliko sezona opet igraja utakmice po ligaškom sistemu. Da napomenemo, takmičenje u U16 kadetima se igra u dve kvalitativne grupe, u okviru A grupe takmičenje se igra ligaški i učešće su uzele ekipe RK Rada, BRK Crvene Zvezde, RK Dinama i RK Borca iz Starčeva. U okviru B grupe takmičenje će se održati turnirski, učešće su uzele sledeće ekipe: RK Kruševac, RK Loznica i GRK Vršac. Veoma je značajan korak ka odigravanju utakmica i lige u okviru A grupe, i nadamo se da će takav sistem takmičenja pospešiti napredak mladih sportista. Potrebno je naglasiti da će na kraju ligaškog dela, dve prvoplasirane ekipe odigrati Finalnu utakmicu koja će odlučiti Prvaka države. U utakmici koja otvara kadetsku sezonu sastaće se ekipe Borca iz Starčeva i Pančevačkog Dinama. Pančevci su favoriti na meču, ali Starčevci će tražiti dobru igru i dobar rezultat na domaćem terenu. Utakmica je zakazana za nedelju 13. septembra, na ragbi terenu Borca iz Starčeva, sa početkom u 16:00h. Utakmicu ćete moći da gledate u direktnom prenosu preko ovog linka.\nFiled Under: Vesti Tagged With: brk crvena zvezda, Prvenstvo Srbija A grupa Seniori, Prvenstvo Srbije za U16 kadete, RK Borac Starčevo, rk dinamo 1954, rk partizan, rk rad, rk vojvodina


PROŠIRENJE INSTANT ILI HITNIH PLAĆANJA NOVIM SERVISIMA NAJAVLJENO ZA 1. APRIL 2019. GODINE: NBS će, kao operater sistema hitnog plaćanja, omogućiti i korišćenje usluge centralne adresne šeme\nOd naredne godine, građani će moći da pošalju zahtev u elektronskom obliku za preuzimanje podataka o računu za električnu energiju, komunalne usluge, račune mobilnih i kablovskih operatera i da račun plate nakon preuzimanja podataka\nSistem instant ili hitnih plaćanja, koji je počeo da radi 22. oktobra, od 1. aprila naredne godine biće proširen novim servisima. Od tog roka hitno će moći da se plate računi preko fakture, odnosno računa, kao i na osnovu registrovanog broja mobilnog telefona. Ove dve usluge nisu obavezne, odnosno ne mora svaka banka da ih obezbedi svojim klijentima, za razliku od usluge hitnog plaćanja elektronskim i mobilnim bankarstvom, kao i na šalteru.\nServis preuzimanja podataka o fakturi omogućava korisniku da pošalje zahtev u elektronskom obliku za preuzimanje podataka o računu za električnu energiju, komunalne usluge, račune mobilnih i kablovskih operateri i da račun plati nakon preuzimanja podataka. Plaćanje se izvršava jednim klikom u okviru mobilne aplikacije, odnosno prislanjanjem koda sa aplikacije mobilnog telefona na kod na fakturi. Izdavaoci računa moraće da se registruju kod operatera sistema, a to je Narodna banka, i to preko svoje banke. One će klijentu omogućiti aplikaciju za plaćanje računa posredstvom preuzete fakture.\nOvaj servis nije obavezan. Na osnovu ankete koju je NBS sprovela od aprila naredne godine 13 banaka će uslugu omogućiti, a pet banaka još analizira opravdanost njegovog uvođenja. Kako se saznaje u NBS, “Elektroprivreda Srbije” najavila je da će imati tu uslugu.\nDirektor Sektora za informaciono-komunikacione tehnologije EPS-a, Miodrag Bogdanović, izjavio je pre nekoliko dana da planiraju da u narednom periodu omoguće građanima da, ukoliko to budu želeli, račune za struju dobijaju na mejl adresu kao i da omoguće građanima da preko telefona provere visinu svog računa i da ga isto tako plate. On kaže da je to samo deo procesa digitalizacije, koji u ovom državnom preduzeću godinama traje, te da je plan EPS-a i da u potpunosti pređe na poslovanje “bez papira”.\n"Plan je elektronsko plaćanje računa, da svaki građanin može sa svog mobilnog uređaja da pristupi i vidi svoj račun i da izvrši elektronsko plaćanje računa", rekao je Bogdanović, dodajući da će korisnici morati da daju saglasnost da im se račun isporuči putem mejla.\nOpcija o kojoj se takođe razmišlja je i da svaki građanin ponaosob može da sam pristupu portalu EPS-a, vidi stanje svog računa i izvrši elektronsko plaćanje.\nOd 1. aprila naredne godine NBS će, kao operater sistema hitnog plaćanja, omogućiti i korišćenje usluge centralne adresne šeme. Ona podrazumeva uslugu registrovanja broja mobilnog telefona u centralnoj bazi, odnosno njegovog povezivanja sa brojem računa, što će omogućiti korisniku da prenosi novčana sredstava na račun drugog korisnika samo na osnovu poznavanja njegovog broja mobilnog telefona, bez potrebe da ima informaciju o broju njegovog tekućeg računa.\nNi ovaj servis neće biti obavezan i prema sadašnjim informacijama od 1. aprila naredne godine 16 banka će ga nuditi, dok tri još o tome razmišljaju.\nIzvor: Vebsajt Politike, 19.11.2018.


Novi brend identitet Knauf Insulation › Made-in-Germany.rs\nNovi brend identitet Knauf Insulation\nNemačka kompanija “Knauf Insulation” proslavlja u Srbiji 15 godina rada uz novi brend identitet i novu filozofiju poslovanja.\nPod novim sloganom “Challenge-Create-Care” kompanija će nastaviti da sebi postavlja izazove i razvija nove koncepte i načine razmišljanja o izolaciji i zgradama. Takođe će nastaviti da stvara inovativna rešenja koja postavljaju nove industrijske standarde uz oslonac na dosadašnje rezultate koji uključuju i revolucionarno vezivo na bio-bazi “ECOSE Technology”, kao i rešenja za zelene krovove “Urbanscape”. Knauf Insulation će i u budućnosti nastaviti da brine o najvažnijim stvarima, odnosno o klijentima, kolegama, zajednici i planeti, ističu u kompaniji.\nJoš od 2002. godine, kada je formirana kao filijala “Knauf Grupe”, kompanija Knauf Insulation se uvek vodila potrebama svojih klijenata, a svojim inovacijama konstantno postavljala izazove pred industriju izolacionih materijala, navodi “eKapija”.\n– Naš novi brend identitet slavi naše nasleđe, dok istovremeno odslikava rastuće aspiracije naše kompanije i ambicioznu viziju za budućnost. I dalje ćemo pružati održivu, bezbednu i energetski efikasnu izolaciju, a cilj nam je da budemo najpouzdaniji partner na svetu u oblasti izolacija, koji obezbeđuje inteligentna rešenja i usluge visokih performansi. Dok novi brend ostaje veran vrednostima Knauf Grupe, on pokazuje i da smo spremni za budućnost u kojoj postavljamo izazove sebi i našoj industriji. Pri tom je stvaranje snažnih veza sa klijentima u središtu ove naše ambicije – objašnjava Žan-Klod Karlin, generalni direktnor kompanije Knauf Insulation.\nU drugoj polovini 2017. godine kompanija će za svoje zaposlene pokrenuti program radionica “Challenge. Create. Care.”, kako bi im pomogla da nađu nove načine za preispitivanje konvencionalih stavova, da povećaju svoju kreativnost i budu nosioci stalnog poboljšanja, što će osigurati da klijent ostane u centru svega što kompanija radi.\nKnauf kamena vuna po novoj Ekos tehnologiji\nNovi vlasnici preuzeli Štadu\nNovi izveštaj o održivom razvoju Hemofarma\nStada preuzela Johnsonov brend Nizoral\nOdržana peta „Knauf akademija“\nOd MiG na 02/08/2017 / Energetika, Građevinarstvo, Hemijska industrija, Investicije, Proizvodnja, Tehnologija / Ostavite komentar\nLaboratorijska oprema „Kruss“ dostupna i u Srbiji\nZa vreme plaćenog odsustva rade u Nemačkoj


POSLANICI EVROPSKOG PARLAMENTA U UTORAK GLASAJU O KANDIDATURI FON DER LAJEN - Magločistač\nPočetna Vesti POSLANICI EVROPSKOG PARLAMENTA U UTORAK GLASAJU O KANDIDATURI FON DER LAJEN\nPostavio/la: MagločistačObjavljeno: 11.07.2019 Kategorija: VestiNema komentara\nPoslanici Evropskog parlamenta ispituju Fon der Lajen već tri dana, a da nisu u potpunosti uvereni u osnovanost njene kandidature, te se već pominje mogućnost da bude odbijena, te da bi Evropski savet (samit EU) morao da nađe drugog kandidata.\n„Fon der Lajen će održati govor u 9 sati sledećeg utorka, sledi rasprava do 12.30 sati, a glasanje je zakazano za isti dan u 18.00“, saopštio je predstavnik Evropskog parlamenta Žaume Du Giljo.\nDa bi je potvrdili, 60-godišnja Fon der Lajen će morati da dobije glasove tri glavne evro-poslaničke grupe: PPE (njena grupa jer je u njoj i nemačka stranka CDU, 182 poslanika), socijalistička (154) i liberalno-centristička „Obnova Evrope“ (108).\n„Zeleni“ i radikalna levica već su rekli da će glasati protiv nje, a socijaldemokrate su je takođe oštro kritikovale.\nNemačka je imala predsedavanje Komisijom u vreme stvaranja te funkcije, a predsednik je bio Valterom Halštajn, od 1958. do 1967. godine. U to vreme, EU je bila „Evropska ekonomska zajednica“.


Uskoro na Happy televiziji: Počinje nova emisija "SRBIJA NA DLANU"! (video) • HAPPYTV.RS\nUskoro na Happy televiziji: Počinje nova emisija "SRBIJA NA DLANU"! (video)\n"Srbija na dlanu" je emisija za sve one koji žele da upoznaju Srbiju kakvu do sada nisu upoznali. Kažu da su samo putovanja ta koja zauvek ostaju u našim sećanjima, zato smo rešili da vas povedemo na put kroz našu Srbiju.\nSvake nedelje ćemo vas voditi u drugi region Srbije. Biće smeha, ukusnih zalogaja, muzike, intimnih ispovesti, neverovatnih ljudi i skrivenih mesta Srbije, ali i ljudskih najiskrenijih suza.\nKo će vas razgaliti, ko nasmejati, a ko rasplakati uz „Srbiju na dlanu”, saznacete samo na vašoj Happy TV.


Objavljeno: 13.10.2017, 09:24:10 , 09:25:16\nDolar se zadržao blizu dvonedeljnog minimuma u četvrtak, budući da je zapisnik sa poslednjeg monetarnog sastanka Federalnih rezervi (Fed) podigao očekivanja da će buduće povećanje kamatnih stopa biti ograničeno nakon što su kreatori monetarne politike izrazili opres u pogledu kretanja inflacije.\nBEOGRAD - Dolar se zadržao blizu dvonedeljnog minimuma u četvrtak, budući da je zapisnik sa poslednjeg monetarnog sastanka Federalnih rezervi (Fed) podigao očekivanja da će buduće povećanje kamatnih stopa biti ograničeno nakon što su kreatori monetarne politike izrazili opres u pogledu kretanja inflacije.\nU odnosu na korpu valuta, dolarski indeks je bio stabilan na 93,053 poena, što predstavlja najniži nivo od 26. septembra. U toku ove nedelje dolarski indeks je pao za preko 1,5 procenata.\nPonovo slabljenje dolara je poguralo evro na dvonedeljni maksimum, pošto su neki povoljni pokazatelji uticali na jačanje gkledišta da će Evropska centralna banka (ECB) objaviti plan za smanjenje svog ogromnog stimulativnog programa na sledećem monetarnom sastanku.\nEvro je zabeležio najviši nivo u protekle dve nedelje na 1,1878 dolara i raste peti dan zaredom.\nDomaće međubankarsko devizno tržište otvorilo se u četvrtak na nivou od 119,25/55. Tokom prepodnevnog dela trgovanja dinar je ojačao na 119,15/45, uz fluktuacije od pet para.\nObim zabeležen na međubankarskom tržištu do 12,30 časova iznosio je 17 miliona evra po prosečnom kursu od 119,4068. Tokom popodnevnog dela trgovanja nije bilo promena. Tržište se zatvorilo na nivou od 119,15/45.\nObim na međubankarskim prekonoćnim pozajmicama (BEONIA) iznosio je 3.100 miliona dinara na nivou od 2,30 do 2,40.


Košarka - “Tamiš” u Subotici stigao do druge pobede\nNapisano u kategoriji Košarka, 25 oktobra, 2015\nKošarkaši „Tamiša“ savladali su u okviru 5.kola Košarkaške lige Srbije, na gostovanju u Subotici ekipu „Spartaka“ rezultatom 69:58 (13:21; 18:16; 19:12; 8:20).\nPančevci su slomili protivnika tek u poslednjem periodu, iako se su imali priliku da to urade možda i znatno ranije.\nEkipa Bojana Jovičića bolje je startovala na ovom meču. Odigrali su vrlo dobrih 18 minuta, tokom kojih su ostvarili prednost od 13 poena, rezultat je bio 35:22. Ipak u poslednja dva minuta prvog poluvremena domća ekipa pravi seriju 9:2 i na veliki odmor odlazi sa podnošljiviš šest poena minusa. I u trećem kvartalu ekipa „Spartaka“ je nastavila sa dobrom igrom i vrlo brzo stigla i prestigla prednost „Tamiša“. Tako je domaćin u 24. minutu stigao i do prve prednosti na meču rezultatom 40:39, a sa jednim poenom viška ušli su i poslednju četvrtinu.\nPančevci su u poslednjoj četvrtini protivnika slomili pre svega sjajnom odbranom, dozvolivši rivalu samo dva poena u početnih sedam minuta. Sa druge strane „Tamiš“ je predvođen triom Smiljanić, Hukić, Milošević ubacio 16 poena i na tri minuta pre kraja otišao na nedostižnih 65:52. Najefikasniji pojedinac u ekipi „Tamiša“ kao po običaju bio je Ivan Smiljanić sa 21 poenom, a dvocifreni su još bili i kapiten Dušan Hukić sa 11 poena i Nikola Vujović sa 10 ( 7sk). U ekipi „Spartaka“ najviše se istakao Dejan Laketa sa 15 poena.\n„Mogu da kažem da smo odigrali jednu veoma dobru utakmicu. Praktično ceo meč smo vodili, izuzev jednog perioda u trećoj četvrtini gde su oni uspeli da povedu sa poenom razlike. U poslednjoj deonici smo odigrali odličnu odbranu, koja je na većem delu utakmice bila na dobrom nivou, dozvolili im svega osam poena i tako rešili meč. Evidentno jeda smo podigli nivo uigranosti, ali sigutno tu ima prostora da se podigne forma u narednom periodu. Još uvek nam se događa pad koncentracije u pojedinim momentima utakmice, gde pravimo neke neiznuđene greške ali verujem da će vremenom toga biti sve manje. Ako to korigujemo na vreme konkurisaćemo ozbiljnije i za sam vrh tabele“\n– izjavio je posle utakmice za naš portal, trener ekipe Tamiša „Bojan Jovičić.\nPosle pet odigranih mečeva “Tamiš” ima skor od dve pobede i tri poraza a u narednom kolu koje je na programu u petak 30.oktobra dočekaće ekipu čačanskog “Borca”. Ovaj meč počinje od 19h u Hali sportova na Strelištu.


BTC $41.681 -1,40%\nETH $3.089 -2,10%\nBNB $462 -1,68%\nSOL $135 -3,54%\nXRP $0,74 -1,45%\nDOGE $0,16 -1,76%\nAmerička softverska korporacija Microsoft će integrisati svoju Azure blokčein tehnologiju u finansijski okvir Nasdaq berze (NFF), prema saopštenju za medije od 30. oktobra.\nPo nedavnom saopštenju, Microsoft će integrisati Azure blokčein tehnologiju sa NFF-om, tehnologiju koja obezbeđuje softver za trgovinsku infrastrukturu i ‘outsourcing’ operacije, koja ispunjava uslove koje nudi Nasdaq.\nU okviru saradnje, strane će navodno razviti “ledger agnostic blokčein sposobnost” koja će omogućiti operativnost u više javnih registara. Novi proizvod će olakšati usluge između kupca i prodavca, upravaljati isporukom i plaćanjem i poravnanjem transakcija.\nIntegrisanjem Azure blokčeina, navodno će omogućiti korisnicima NFF-a da koriste više blokčeinova kroz jedan zajednički interfejs, pored promovisanja razvoja blokčeina.\nTom Fej, viši potpresednik u Nasdaq, izjavio je da partnerstvo sa Microsoft-om uklanja neke složene postupke integrisanja blokčein tehnologije u postojeće infrastrukture. Dodao je:\n“Naša NFF integracija sa svojim blokčein uslugama obezbeđuje sloj apstrakcije čineći naš registar sigurnim, skalabilnim i na kraju nam pomaže pri istraživanju širokog spektra mogućnosti upotrebe blokčeina.”\nNedavno je Nasdaq otkrio novi blokčein patent, koji se odnosi na “informacioni računarski sistem koji je omogućio sigurno slanje informacija primaocima putem blokčeina“. Ovim patentom, kompanija navodno želi da olakša dostupnost informacija medijima ali i da ih drži sigurnim i nepropusnim sa pravnog stanovišta.\nProšlog meseca u intervjuu za Cointelegraph, Bil Dag iz Nasdaq-a rekao je da istražuje dodavanje podataka vezanih za kriptovalute na program za analizu tržišta. Međutim, ostaje da se vidi, da li će berzai pokrenuti proizvod koji je povezan sa kriptovalutama.\nU avgustu je Azure uveo proof-of-authority (PoA) algoritam za svoj proizvod na itirijumovom blokčeinu. PoA algoritam se zasniva na principu autorizovanih identiteta na blokčein tehnologiji i ne zahteva konkurenciju prilikom izvršavanja transakcija.\nNovi itirijum proizvod na Azure projektu sadrži mnogobrojne karakteristike kako bi osigurali njegovo pravilno funkcionisanje kao što je ‘identity leasing’ sistem, Parity-eva podrška za web-assembly, Azure Monitor i upravljačku desentrilizovanu aplikaciju (DApp).


Čačak bogatiji za dvoje reprezentativaca - Ozonpress :: internet portal\nTag: Atletika, Čačak, reprezentativci\nU subotu 26.10.2019. godine u Šapcu je održano Prvenstvo Srbije u krosu, na kome su učestvovali atletičari iz 21 kluba iz Srbije, među kojima i atletičari AK ČAAK. Ovaj kros je ujedno bio izborno takmičenje za Prvenstvo Balkana u krosu, koje će se za 15 dana održati u Crnoj Gori (Berane).\n– Zahvaljujući dobroj saradnji sa nekoliko firmi iz Čačka koje su materijalno pomogle klubu u pravom trenutku, fizioterapeutu Miodragu Vasiću tj. „Kinetic studiju“, kao i Feđi Sretenoviću i osoblju teretane „SportAgora“. Atletičari „ČAAK“ – a su nastavili seriju dobrih rezultata i na taj način privode kraju najuspešniju sezonu od osnivanja kluba. Na nedavno održanom testiranju najboljih članova kluba, koje je sproveo Ivan Dmitrić proverena je trenutna forma i ukazano je na nedostatke koje je bilo neophodno otkloniti. Ovakva ozbiljnost u radu dovela je do toga da se „ČAAK“ nađe na trećem mestu po broju osvojenih medalja na Prvenstvu Srbije, odmah iza tradicionalno dobrih Novog Pazara i „Mladosti“ iz Užica. Kada se po broju osvojenih medalja nađete ispred atletskih giganata Partizana, Crvene zvezde, Vojvodine… uspeh je prosto neverovatan – kaže trener kluba Dragan Dukanac.\nU sjajnoj trci na 5.000 metara Ognjen Nikolić se okitio titulom šampiona Srbije za mlađe juniore. Pošto je ovo bilo izborno takmičenje za Prvenstvo Balkana nastupili su zajedno mlađi i stariji juniori. Mesto u reprezentaciji Ognjen je rezervisao zauzimanjem drugog mesta u ukupnom plasmanu, odmah iza Miloša Maleševića drugoplasiranog sa ovogodišnjeg Prvenstva Evrope za juniore.\nOgnjen Nikolić šampoin Srbije za mlađe juniore\nKod juniorki su mlađe i starije juniorke takođe nastupile zajedno u trci na 4.000 metara. Atletičarka „ČAAK“ – a, Sanja Đoković je zauzimanjem 3. mesta u konkurenciji mlađih juniorki, a četvrtog ukupno takođe izborila mesto u reprezentaciji.\nUspešan povratak posle duže pauze u atletici najavio je Nikola Vasić, koji je u trci mlađih seniora zauzeo odlično 3, mesto. Odluka selektora Edina Zukovića je da u ovoj konkurenciji na prvenstvu Balkana nastupi samo Elzan Bibić tako da je Nikola ostao bez reprezentativnog dresa ovog puta.\nZauzimanjem 3. mesta iza Dinama iz Pančeva i Partizana iz Beograda, pioniri „ČAAK“ – a priredili su veliko iznenađenje.\nKomšinica 28/10/2019 u 15:21 Odgovorite


23.06.2020 / 20:00 Regija - Komentar za Vijesti.ba\nNikola Burazer, izvršni urednik portala European Western Balkans, kazao je za Vijesti.ba kako su nedjeljni izbori u Srbiji vjerovatno bili najneregularniji izbori u Srbiji od pada Slobodana Miloševića.\n"Umjesto da na bojkot odgovori organizovanjem najregularnijih mogućih izbora, vlast se služila svim uobičajenim mehanizmima pritiska na glasače, vjeruje se da je direktno pomogla većini lista da se uopšte kandiduje skupljanjem potpisa, a najnoviji podaci pokazuju i da se manipulisalo podacima o broju zaraženih od koronavirusa kako bi se stvorio privid normalnosti pred izbore", kaže on.\n"Međutim, uzimajući u obzir sve okolnosti koje su pratile ove izbore, na kraju se odluka za bojkot činila opravdanom, pa čak i uspješnom, budući da je željeni efekat bojkota postignut. Strategija bojkota je, međutim, visoko rizična, i opoziciji neće biti nimalo lako da u ovim okolnostima postigne ono što nije ni u prethodnim periodima", kaže naš sagovornik.\n"Cilj bojkota opozicije je upravo bio da se ovo stanje ogoli i da svima postane jasno da se o svemu u Srbiji pita jedan čovjek i njegova stranka, dok sve druge institucije i partije služe kao demokratski dekor", pojašnjava on.\n"Ovakvi izborni rezultati su to jednostavno nametnuli kao temu i svakako će postojati političke grupacije i države članice koje državi sa ovakvim problemima neće dati zeleno svjetlo. Vučić će to vjerovatno pokušati da kompenzuje napretkom u dijalogu sa Kosovom, ali se čini izvjesnim da pri ovakvom stanju demokratije članstva u Evropskoj uniji neće biti", mišljenja je Nikola Burazer.\n"Međutim, određeni koraci su napravljeni stvaranjem Saveza za Srbiju i uzimajući u obzir izborne rezultate i potpuni neuspjeh svih stranaka koje su izašle na izbore, djeluje izvjesno da će se stranke u ovom savezu – koji je u cjelini bojkotovao izbore - nametnuti kao stožer opozicije", kaže on.\n"Zbog toga ne očekujem da će se išta dramatičnije promijeniti", zaključio je Nikola Burazer za Vijesti.ba.


Hoće li influenser marketing preživeti 2020? - Advertiser Serbia\nS ovim u veziblogeriDIABLOGDialog komunikacijeHrvatskainfluenser marketingkonferencijeRegion\nPeto izdanje DIABLOGA na temu promena u influenser marketingu\nPeto izdanje DIABLOGA, jedinstvene konferencije koja se bavi blogerima, influenserima i kreatorima sadržaja ove će godine biti održana u utorak, 15. decembra na online platformi Zoom i biće potpuno besplatno za sve učesnike.\nGlavna tema ovogodišnjeg DIABLOGA su promene u influenser marketingu u 2020 i predikcije trendova za 2021.\nUvodno predavanje održaće Stephen Farell, Direktor odnosa s influenserima u londonskoj podružnici globalne mreže komunikacijskih agencija Ketchum. Stephen radi sa mnogim globalnim brendovima iz domena sporta, mode, hrane, pića i turizma i pri tome sarađuje s agencijskim timovima iz Ujedinjenog Kraljevstva, Sjedinjenih Američkih Država i Kine. Njegova prethodna iskustva uključuju saradnje s kompanijama kao što su Sainsbury’s, Karl Lagerfeld i Glossier.\nNa panel diskusiji o budućnosti influenser marketinga učestvovaće predstavnici nekih od vodećih hrvatskih kompanija i brendova, premijerno će biti objavljeni rezultati istraživanja o stanju u industriji u 2020 a biće proglašeni i najbolji kreatori sadržaja i najbolji brendovi po izboru hrvatskih blogera, vlogera, YouTubera i influensera.


List Zrenjanin - Najnovije vesti iz Zrenjanina na jednom mestu! CENTAR ZA EDUKACIJU „BIG BEN”: Upis novih polaznika – Zrenjanin\nCENTAR ZA EDUKACIJU „BIG BEN”: Upis novih polaznika\nCentar za edukaciju „Big Ben” dodelio je u petak, 1.septembra, u Hotelu „Vojvodina” diplome svojim polaznicima za uspešno položene Kembridž ispite engleskog jezika B2 nivoa, ali i za obrazovno-razvojne programe. U pitanju su kursevi – mentalna aritmetika suan pan i brzo čitanje sa razumevanjem.\nKako navode u školi „Big Ben”, mentalna aritmetika suan pan jedina ima pravi metodološki pristup i daje merljive rezultate poboljšanja koncentracije, pažnje i slušanja kod svakog deteta. Ovim programom se ubrzavaju procesi koji se odvijaju u mozgu, odnosno istovremeno se podstiče upotreba leve i desne hemisfere mozga. To doprinosi uravnoteženom razvoju mozga, što je veoma važna stvar za decu u razvoju uzrasta od pet do 14 godina, kojima je ovaj program namenjen.\nJoš jedan jedinstveni program u Zrenjaninu koji nudi centar „Big Ben” jeste i Brzo čitanje sa razumevanjem FFD, namenjen deci uzrasta od 12 godina, srednjoškolcima, studentima ali i odraslim osobama. Ovaj program ubrzava sam proces učenja i pamćenja. Uči polaznike tehnikama organizovanja misli, bitnih informacija u tekstu, lakšeg pamćenje formula, definicija i nabrajanja. Nastava traje pet nedelja što je dovoljno da se uz rad kod kuće izbace stare loše navike učenja i zamene novim i efikasnijim.\nPored obrazovno-razvojnih programa i kurseva engleskog, „Big Ben” organizuje i časove nemačkog jezika. Nastava stranih jezika namenjena je svim uzrastima i nivoima znanja jezika, a polaznici nakon završenih kurseva uspešno polažu međunarodno priznate ispite, budući da Centar za edukaciju „Big Ben” ima dugogodišnju saradnju sa Britanskim savetom iz Beograda i Gete institutom.\nSvi predavači u Centru su stručni i imaju dugogodišnje iskustvo u radu, koriste razvijenu metodiku, uz upotrebu audio-vizuelnih sredstava.\nUpis novih đaka na kurseve engleskog i nemačkog jezika, kao i na programe Brzo čitanje sa razumevanjem i Mentalna aritmetika Suan pan traje do 15. septembra. Centar za edukaciju „Big Ben” nalazi se na dve lokacije, u ulici 4. juli 22/13 i Stražilovska 54 na Bagljašu. Za dodatne informacije zainteresovani mogu pozvati na broj: 069/155-61-62.\n← KAŠTEL EČKA: Radionice za decu i gostovanje Milenka Pavlova\nKULTURNI CENTAR: Humanitarni koncert za Nikolu →


Promovisana knjiga „Svetlost za malog čoveka“ | Palelive.com\nPočetna Regija Višegrad Promovisana knjiga „Svetlost za malog čoveka“\nPromovisana knjiga „Svetlost za malog čoveka“\nVIŠEGRAD – U Višegradu je u okviru programa „Višegradske staze“ danas promovisana posthumno objavljena knjiga „Svetlost za malog čoveka“, autora Bojana Maksimovića.\nDirektor Centra za kulturu i informisanje u Foči Vladimir Pantović rekao je da je Maksimović ostavio iza sebe tri zbirke pjesama, a da je nakon njegove smrti objavljena zbirka pjesama i knjiga „Svetlost za malog čoveka“.\n„U ovoj knjizi su uvršteni njegovi dnevnici i kratke priče, a danas promovišemo njegove tekstove koji su zaostavština i koji su tek našli svoje mjesto u ovim koricama knjige“, dodao je Pantović na promociji u Domu kulture.\nČlan glavnog odbora „Prosvjete“ Radisav Mašić kaže da ova knjiga predstavlja presjek njegovog književnog rada u mladom životu koji je proživio.\n„Riječ je o jednom mladom talentu, pjesniku, koji je sav svoj smisao postojanja vidio u umjetnosti“, istakao je Mašić.\nOn dodaje da se taj njegov lični stav odražava u njegovim putopisima, prikazima i u razgovorima sa autorima.\n„Ovo je cjelovit prikaz mladog umjetnika, koji se tragajući za smislom života i za onim što život znači, izgubio u nespokoju“, rekao je Mašić.\nPrethodni članakSutra 19. Festival dječijeg folklora\nNaredni članakMali maturanti šetali ulicama Višegrada i Andrićgrada


Nove elektronske zdravstvene - 400 dinara - Ekonomija\nHome Vesti iz ekonomije Nove elektronske zdravstvene kartice koštaće 400 dinara\nVesti iz ekonomije 04.09.2014\nDirektor Republičkog fonda za zdravstveno osiguranje (RFZO) Srbije Momčilo Babić izjavio je danas da će nova cena izdavanja elektronske zdravstvene kartice biti 400 dinara, ali će ih 1,2 miliona najasiromašnijih građana dobiti dobiti besplatno.\n– Narodna banka Srbije nas je obavestila da će 1,2 miliona odštampanih, a nepersonalizovani zdravstvenih kartica pokloniti građanima, odnosno svima onim kategorijama najsirimasnijih građana koji ostvaruju pravo zdravstvene zaštite po takozvanom članu 22 – rekao je Babić na sednici Odbora za zdravlje i porodicu.\nOdbor je razmatrao Predlog izmena Zakona o zdravstvenom osiguranju, kojim se rok za zamenu papirnih zdravstvenih knjižica elekronskim odlaže do 31. decembra 2016.\n– Ubeđen sam da će naporedak koji je ostvaren u primeni elektronskog zdravstvenog recepta znatno podstaći sve građane da sebi obezbede ovu zdravstvenu karticu, kako bi izbegli nepotrebne odlaske kod lekara radi potpisivanja recepta – rekao je direktor RFZO Srbije.\nPreme njegovim rečima, elektronski recept će biti “emitovan u eter svih apotekarskih ustanova”, a biće napravljena personalizacija kartica za oko 7.000 izabranih doktora primarne zdravstvene zaštite i oko 3.500 farmaceuta u svim apotekama koje su u ugovornim odnosima sa RFZO.\n– Ako bi se u Srbiji i za 30 odsto smanjili troškovi za lekove to bi značilo uštedu od neverovatnih 100 miliona evra – rekao je direktor RFZO.\nOn je kazao da je je uvođenje elektronskog sistem u zdravstvo deo “evropske agende Srbije” i naveo da je elektronska zdravstvena kartica, sem u jednoj, prisutna u svim zemljama EU, kao osnovni instrument i ključ za identifikaciju korisnika u zdravstvenom sistemu i osiguranju.\nKao razlog za kašnjenje uvođena eletronske kartice koje je, prema Zakonu o zdravstveno osugiranju, trebalo da bude završeno do avgusta ove godine, Babić je naveo da je prošle godine bilo “polemike o celishodnosti trenutka u kome treba uvesti kartice”.\nDržavni sekretar u ministarstvu zdravlja Srbije Verislav Vekić je rekao da u uvođenju elektronskih kartica ništa nije urađeno od 2005. godine, kada je to bilo predvidnjeno izmenama zakona.\nVekić je istakao da će taj posao biti obavljen ove i iduće godine i da se “jedino na taj način može sprovesti racionalizacija i dobiti uvid u sve potrebe zdravstva”.


Putin prvi put u javnosti posle više nedelja\nIzvor: Radio Televizija Vojvodine, 12.Jun.2020, 20:41\nRuski predsednik Vladimir Putin prisustvovao je danas prvom većem skupu od uvođenja restriktivnih mera zbog epidemije korona virusa u Rusiji, što je njegovo prvo pojavljivanje u javnosti posle više nedelja, javlja AP.\nPutin je prisustvovao podizanju državne zastave u memorijalnom parku u Moskvi i učestvovao u ceremoniji dodele nagrada. Nije nosio masku, kao ni drugi s kojima se rukovao kada im je uručivao >> Pročitaj celu vest na sajtu Radio Televizija Vojvodine << orden Heroja Rusije, konstatuje agencija.\nAP napominje da je predsednik Rusije poslednje javno pojavljivanje imao krajem marta kada je prisustvovao sastanku s poslovnim ljudima i kada je najavio delimično ekonomsko zatvaranje radi suzbijanja širenja epidemije korona virusa.\nOd tada je, navodi agencija, Putin skoro svakodnevno održavao video-pozive ali je imao samo nekoliko sastanaka s najvišim zvaničnicima.\nOsim toga, ruski predsednik je prisustvovao obeležavanju Dana pobede nad fašizmom 9. maja kada je posmatrao defile garde Kremlja.\nPUTIN NE NOSI MASKU Predsednik Rusije prvi put u javnosti posle više nedelja